VOSTANI SERBIJE - Karike.com blogovi\nnapravljeno: Četvrtak, 03. Februar 2011 Vreme 18:17.\nizmenjeno: Subota, 05. Februar 2011 Vreme 18:15.\nSramotna presuda navijačima Partizana predstavlja još jedno nasilje države Srbije nad svojim građanima patriotske i rodoljubive orijentacije. U čitavoj srpskoj istoriji, koja je puna slavnih i tužnih momenata, nikada na čelu Srbije nije bio ovakav izdajnički režim koji služeći stranim interesima baca veliku ljagu na naš nacionalni ponos i interese. Dok međunarodna zajednica sudi Srbiji i ponižava je, ona to isto radi svom narodu, jer je nemoćna da stranim silama pokaže zube kao što su to vekovima radili časni i ponosni srpski vladari. Srpski vlastodršci imaju i veliku pomoć medija, raznih nevladinih organizacija i „intelektualaca“ koji Srbe predstavljaju kao nazadan i retrogradan narod koji treba prevaspitati. Jedan deo medija vrši linč nad političkim neistomišljenicima vladajućeg režima, prije svega organizovanim navijačkim grupama i organizacijama patriotskog i nacionalističkog karaktera. Naravno u tim napadima nije pošteđena ni Srpska Pravoslavna Crkva, kao ni javne ličnosti i intelektualci koji ne pristaju na blaćenje svoga naroda.\nSa druge strane, vladajuća koalicija se veliča kao snaga koja će Srbiju uvesti u „obećani raj“ nazvan Evropska Unija. Većina naroda nažalost naseda na predizborna obećanja o „akcijama vrednim hiljadu evra“, „putešestvijama po Evropi nakon dobijanja belog Šengena“, „procvatu kragujevačke Zastave“ i drugim šarenim lažima Tadićevih prevaranata. Drugi deo medija u čijoj programskoj koncepciji preovladavaju zabavni sadržaji odgovoran je za zaglupljivanje naroda i kulturni genocid nad našom nacijom. To se ogleda u masovnom prikazivanju realiti emisija u kojima učestvuju razni „estradni umetnici“ koji na najvulgarnije načine zaokupljuju pozornost gledalaca, te tako skreću njihovu pažnju sa pravih problema koji muče naciju. Prosečnog građanina Srbije više zanima šta se dešava u kući „Velikog Brata“ nego u srpskoj kući na Kosovu i Metohiji. Necenzurisani spotovi ovdašnjih pjevaljki i gostovanja raznih moralnih nakaza u emisijima koje se prikazuju u za to nepredviđenim terminima, nažalost ne dovode do sankcionisanja medijskih kuća od strane Republičke radiodifuzne agencije.\nPoslednjih godinu dana svedoci smo masovne pomame za sapunicama koje dolaze iz Turske i koje na taj način uvode neoosmanizam na mala vrata na naše prostore. Glavni junaci tih sapunica u našem narodu dostižu kultan status pa smo nedavno bili svedoci grandioznog dočeka turskih glumaca na beogradskom aerodromu. Takođe, umesto biblioteke prosečan građanin Srbije, kontaminiran domaćim medijima, radije će posetiti trafiku u potrazi za dnevnom dozom „žute štampe“. Sve ovo dovodi do srozavanja moralnih vrednosti našeg naroda koji postaje ravnodušan prema sudbini svojih ugroženih sunarodnika te nezainteresovan za surovu svakodnevnicu.\nPošto se narod na ovaj medijski način eutanizira, vladajućem režimu ostaje da se obračuna sa pravdoljubivim delom srpskog društva, koji se ne odriče svoje vere, istorije i tradicije. U poslednjih nekoliko godina svedoci smo dvostrukih aršina koje država preko pravosuđa i policije primjenjuje spram ove populacije:\nSlučaj Uroša Mišića predstavlja početak konačnog obračuna države sa neposlušnim i nepodobnim građanima. Nanošenje teških povreda pojedincu od strane drugog pojedinca donosi kaznu od 10 godina robije napadaču jer je član navijačke grupe koja ispoljava srpski nacionalizam i patriotizam, dok je oštećeni pripadnik MUP-a u civilu. Mediji lojalni vlastima nemaju nimalo kritičkog stava prema ovoj sramnoj presudi, a režim ovakvu vrstu napada naziva napadom na samu državu.\nSlučaj Đorđa Zarića, ubijenog mladog fudbalera od strane Dačićeve policije, bi na osnovu prethodnog primjera, trebao predstavljati napad države na narod, baš kao i nerazjašnjeno ubistvo Ranka Panića na mitingu podrške Radovanu Karadžiću. Zarićev ubica dobija sramnu kaznu od 7 godina zatvora, sa izgledima da mu se robija i smanji, te se tako batinašima i sadistima daju odriješene ruke u sprovođenju zakona.\nOd rešetanja maloletnika na derbiju i iživljavanja nad navijačima Zvezde u Vršcu, preko torture nad Radovcima u policijskim stanicama u Vlasotincu i Pirotu, do prebijanja navijača na košarkaškom derbiju u Pioniru 2006. godine i nedavnog bodenja maloletnika, narodna milicija se godinama trudi da opravda ukazano povjerenje.\nProšlogodišnja oktobarska dešavanja na ulicama Beograda i na stadionu u Đenovi dala su povod vladajućem režimu da se obračunava sa svima onima koji ne misle isto. Mlade patriote koje su branile čast Beograda i Srbije 10. oktobra su proglašene „antievropskim“ elementima koji koče „evropski put“ Srbije. Država je otvoreno stala na stranu organizacija koje promovišu homoseksualizam, nezavisnost Kosmeta, te napadaju Srpsku Pravoslavnu Crkvu. Na srpsku patriotsku omladinu Dačić i Tadić šalju elitne policijske jedinice koje ne vrše osnovnu namenu za što su osposobljene, a to je između ostalog i borba protiv šiptarskih terorista na jugu zemlje i islamskih ekstremista u Raškoj oblasti.\nUčesnici nereda u Beogradu i Đenovi mesecima leže u pritvoru bez ikakvog zakonskog osnova i dokaza, očekujući visoke zatvorske kazne jer su ih mediji već linčovali kao državne neprijatatelje. Za to vreme ubice srpskog naroda, seksualni manijaci, narko dileri suđenja i presude čekaju na slobodi.\nNavodnim organizatorima nasilja u ova dva slučaja prijeti se kaznama od 10 do 15 godina, a organizator napada na kolonu JNA-a u Tuzli 1992. godine Ilija Jurišić se pušta na slobodu, pošto Boris Tadić mora kupiti popularnost u Sarajevu kod člana predsjedništva BiH, Željka Komšića koji je zahtevao slobodu za svog ratnog saborca. Srbija tako pored udovoljavanja velikim silama, mora popuštati pred zahtevima minornih političara koji nemaju podršku ni u svom narodu i čije je mišljenje relevantno na potezu Baščarija – Dobrinja 4. Protekcija čoveka koji je odgovoran za smrt mladih vojnika JNA-a, koji su mahom bili Srbi nauštrb nacionalista koji su se usprotivili „Sodomi i Gomori“ na ulicama Beograda pokazuje kvinslišku crtu demo(n)kratskog režima.\nOno što predstavlja vrhunac izdaje srpskog nacionalnog ponosa je slučaj Brisa Tatona, tragično nastradalog francuskog navijača. Iako nisu razjašnjene sve okolnosti njegove pogibije, navijači Partizana su osumnjičeni za organizaciju i izvršenje ubistva. Od samog događaja 2009. godine do nedavne presude, optuženi su proglašavani krivima u nezapamćenom medijskom linču, koji je pratila i trodjelna emisija o navijačima i patriotskim organizacijama na jednoj medijskoj kući, poznatoj po srbofobiji i služenju stranim interesima. Narod je plašen pričama kako je usporen famozni „evropski put“ Srbije, kako se neće ukidati vize za njene građane, i kako su navijači jedini problem našeg društva. Kada bi običan narod i pokušao da se zainteresuje za drugu stranu priče, naturan mu je televizijski program koji simbolizuje najniže strasti i vulgarnost.\nKao što je smrt Brisa Tatona iskorištena za obračun sa nepoželjnim društvenim elementima, tako je i on sam iskorišten u razne propagandne svrhe za potrebe vladajućeg režima. Incijative za nazivanje ulice po Brisu Tatonu od strane omladina „evropskih“ stranaka razotkrivaju namere vladajuće koalicije da se umiljava stranim mentorima. Protest protiv nasilja koji je organizovan nakon tragičnog događaja predstavlja paradu licemjerja samih učesnika koji su nasmijani mahali kamerama srećni što su „in“ i što su „viđeni“, te imaju foto materijala za društvene mreže. Nešto manje od godinu dana kasnije, u srcu demokratske Evrope, u Briselu izvršen je pokušaj ubistva srpskog državljanina koji je doputovao na utakmicu između Anderlehta i Partizana. Tada nismo imali reagovanje nijedne vladajuće stranke, nijednog ambasadora zemalja članica Evropske Unije, medijske kuće su šturo propratile ovu viest, a nevladin sektor je ovaj događaj okarakterisao kao nebitan. Običan narod, koji se ne bori ni za svoja ljudska, radnička i politička prava, reagovao je u stilu „šta ima tražiti po utakmicama, sam je kriv“.\nParalelno sa procesom protiv navijača Partizana, vodio se postupak protiv šiptarskih terorista za ubistva srpskih civila u Gnjilanu 1999. godine nakon odlaska srpske vojske i policije. Ovaj slučaj nije nešto posebno izazivao pažnju te su vesti sa suđenja stavljane u zapećak, jer je srpskim medijima važniji jedan nastradali Francuz nego 80 ubijenih Srba. Nakon što su dokazana ubistva 80 Srba koji su torturisani i likvidirani na najmonstruoznije načine, te opisano i iživljavanje nad ostalih 150 mučenika koji su nestali ili oslobođeni, pre izricanja presude „gnjilanska grupa“ je puštena iz pritvora, u kojem mesecima, kao što je pomenuto, leže neprijatelji Demo(n)kratske stranke. Nakon što su izrečene sramno male kazne koljačima našeg naroda, nikakve reakcije ne dolaze iz provladinih medija i organizacija na ovu pravnu lakrdiju. Niko se iz vlasti ne usuđuje izaći pred narod da objasni ovu presudu, jer bi to bio „pritisak na nezavisno pravosuđe“, koje je ionako u njihovim rukama.\nIpak, nezavisnost srpskog pravosuđa smo videli u presudi navijačima Partizana, koji su na pravdi Boga osuđeni na 240 godina robije za pogibiju Brisa Tatona. Četvorica prvooptuženih dobijaju kazne preko 30 godina zatvora za organizovanje ubistva, što bi trebalo da prikaže nameru da su imali organizovani plan ubistva, te ih tako presuda i visina kazni izjednačava sa mafijaškim klanovima odgovornim za atentat na Zorana Đinđića. Dakle, poredi se dobro osmišljeni plan, podržan logistički i finansijski, da se izvrši atentat na jednog premijera sa navijačkim obračunom koji se spontano desio prije odigravanja fudbalske utakmice, i koji je samo nizom nesrećnih okolnosti završio tragičnim ishodom. Ostalih 12 optuženih navijača osuđeni su na kazne od 4 do 30 godina za izvršenje ubistva Tatona na osnovu slobodnog sudijskog uverenja, bez konkretnih dokaza da li je i ko naneo smrtonosni udarac, kao da se radi o dosuđivanju jedanaesterca na fudbalskoj utakmici. Krivica prema tome nije individualizirana, pa su tako svi učesnici napada na Francuze, proglašeni za saučesnike u ubistvu. Presuda nije ni mogla biti drugačija s obzirom na uticaj medija koji su Francuze predstavili kao pitome turiste a Srbe kao krvoločne huligane. Svaki sudija koji bi doneo drugačiju presudu suočio bi se sa osvetom Slobodana Homena, Tome Zorića, ministrice Malović i ostalih sluga režima, što bi značilo kraj karijere. Da na političkoj sceni Srbije postoji ozbiljna opozicija, istraga o nerazjašnjenom ubistvu Ranka Panića bi se dovela do kraja, pa bi na osnovu presude Grobarima, isto tako moglo da se osudi 10-15 pripadnika žandarmerije koji su batinali demonstrante, bez obzira ko je zadao smrtonosni udarac ubijenom.\nDok vlast čini teror nad svojim građanima, narod je zaokupljen time kako učesnici novog realiti programa „Dvor“ provode svoje bezbrižne dobro plaćene dane u objektu koji je sagrađen za iznos kojim bi zbrinuo veliki broj porodica u Kraljevu. Sve ovo pokazuje da je većina naših sunarodnika inertna, lenja masa koja ne shvata da je država tu zbog naroda a ne obrnuto. Vlastodršci su svesni učmalosti svojih podanika, pa svako malo čine izdajničke poteze, a one krupne doziraju u određenim vremenskim intervalima. Tu je potrebno pomenuti sledeća 4 primera, od kojih su se dva već desila, a dva su izgledna:\n1. 1) Rezolucija o osudi zločina u Srebrenici u julu 1995. godine donešena je početkom prošle godine. Na prostoru gde se desio genocid na srpskim narodom Podrinja od strane trupa Nasera Orića, parlamentarna većina u Skupštini Srbije je procijenila da su se desila masovna streljanja pripadnika tih trupa koja je potrebno osuditi u najvišem zakonodavnom telu Republike Srbije. Ovo je predstavljalo svojevrstan „nož u leđa“ Republici Srpskoj od strane vlasti u Beogradu, pa su reagovale političke partije u Srpskoj, ali su oštriji potezi izostali da se izbjegnu konfrontacije sa glavnim saveznikom. U Srbiji su oni koji su organizovali proteste protiv rezolucije proglašavani klerofašistima i ekstremistima. Režim je odbio zahtjeve opozicije da u predlogu rezolucije budu uvršteni svi događaji na tom području u toku rata. Naknadna rezolucija kojom se osuđuju zločini nad Srbima pokazuje i marionetski odnos režima prema stranim silama, jer se jasno ne osuđuje NATO agresija na naš narod.\n2. 2) Organizovanje parade srama u oktobru prošle godine predstavalja šamar pravoslavnoj, tradicionalnoj i patriotskoj Srbiji. Organizacije koje vode ljudi sumnjive seksualne orijentacije sa dobrom plaćenim honorarima iz liberalnih evropskih zemalja, svoj rad godinama temelje na skrnavljenju i karikiranju najsvetijih pojmova u našem narodu a to su Srpska Pravoslavna Crkva, borba za Kosovo i Metohiju, Patrijarh Pavle, Sveti Sava… . Internet prezentacija gde se mogu pronaći ove uvrede, finansirana je iz državnog budžeta. Svi ovi potezi doveli su do nagomilanog besa srpskog naroda, pa su slike sa beogradskih ulica bile i očekivane. Jeziv odgovor države, najavljen od strane Slobodana Homena, a koji je doveo do masovnih hapšenja srpskih patriota, pokazuje da se u Srbiji uspostavlja diktatura.\n3. 3) Najavljeno hapšenje đenerala Ratka Mladića u ovoj godini mogući je okidač za nove nerede u Srbiji. Za razliku od mnogih političkih lidera Republike Srpske Krajine, Republike Srpske i Savezne Republike Jugoslavije iz ratnog perioda, Mladić uživa veliku podršku srpskog naroda sa obe strane Drine, kako među patriotskom omladinom tako i među ratnim veteranima. Čak i u bekstvu, pokazuje se korisnim jer usporava put Srbije u prevaru zvanu Evropska Unija. Vladajući režim, po naređenju glavnog haškog tužioca Serža Bramerca, neće se libiti da po svaku cenu i bez obzira na žrtve ispuni svaki zahtjev koji se stavlja pred njega.\n4. 4) Priznanje Kosova kao nezavisne države od strane Beograda je izgledna opcija kada se vidi kakve izdajice i izrodi vode Srbiju. Savezništvo Demokrata sa strankama koje podržavaju nezavisno Kosovo (LDP, LSV, G17+), te tolerisanje nevladinih organizacija koje istim činom krše Ustav Srbije, pokazuje da i u ovoj vladajućoj stranci postoji struja koja ne mari za svoj narod u južnoj pokrajini, pa je pitanje vremena kada će to biti njen zvaničan stav. Pošto iz Evropske Unije stižu sve glasnije izjave da Srbija mora birati između evroatlantskih integracija i suvereniteta nad Kosmetom, nije teško pogoditi za šta će se opredijeliti vladajuća koalicija.\nPored ponižavanja Srba na teritorijama na kojima ima vlast, režim nastoji i ostatku našeg naroda da zagorča život. Srbi na okupiranom delu Republike Srbije se svakodnevno suočavaju sa nasiljem institucija samoproglašene države Kosovo, bez adekvatne pomoći državnih organa, svakodnevno strahujući od napada Šiptara i Euleksa na srpske opštine. Žalosno je primetiti i da do rezolucije Parlamentarne skupštine Saveta Evrope o trgovini ljudskim organima izvađenim iz srpskih civila tokom rata na Kosmetu, ne bi došlo da nije bilo hrabrog istupa Dika Martija, jer su događaji u „žutoj kući“ na severu Albanije za „žutu vlast“ smetnja u odnosima sa susedima kojima se moramo izvinjati što smo tokom devedestih godina željeli da ostanemo na svojim ognjištima. Takođe šurovanje Borisa Tadića sa Harisom Silajdžićem dovelo je do trilateralnog sporazuma o saradnji između Srbije, Turske i BiH, bez obzira na protivljenje Republike Srpske. Srpski narod u Crnoj Gori i Hrvatskoj prepušten je vlastima ovih zemalja koje se trude da ga asimiluju i unište mu identitet. Dakle, današnja vlast u Beogradu predstavlja problem za nacionalne interese celokupnog srpskog naroda na ovim prostorima. Sve ovo predstavlja kap koja je prelila čašu, pa je vreme da se konačno narod probudi iz letargije i iluzija o „evropskom putu bez alternative“ i da ukloni anti-srpski režim. Činjenica je da godinama vlast ostaje zahvaljujući medijskom spinu, ili dajući obećanja koja ne ispunjava ili zamajavajući narod sporednim temama. Zato je potrebno ujedinjenje svih patriotskih i nacionalnih elemenata u srpskom narodu koji moraju prevazići sve svoje nesuglasice radi najvišeg ideala a to je slobodna Srbija, otadžbina srpskog naroda koja neće biti pokorna i ponizna pred međunarodnom zajednicom.\npozitivni glasovi: 11 | negativni glasovi: 10\nprosečna ocena: -2 | pregleda: 64\nтеби+, а њима-\n#1, 04.02.2011 - 01:04\nhvala...za njih treba motka....\n04.02.2011 - 01:25


MINISTAR PRIVREDE U TESLIĆU: U fokusu podsticaji za zapošljavanje i nabavku novih tehnologija - Opcija\nMINISTAR PRIVREDE U TESLIĆU: U fokusu podsticaji za zapošljavanje i nabavku novih tehnologija\n11-03-2020 Biznis, Pocetna, Privreda\nMinistar privrede i preduzetništva Republike Srpske Vjekoslav Petričević upoznao je danas načelnika opštine Teslić Milana Miličevića o projektima Ministarstva kroz podsticaje za nabavku novih tehnologija u privredi, naglasivši da su ovogodišnja sredstva značajnija u odnosu na prethodne godine.\n“Apliciralo je više od 500 privrednih subjekata koji obuhvataju oko 14.500 radnika i to je nešto što je sigurno dobro za privredu”, rekao je Petričević novinarima u Tesliću nakon sastanka na kojem je razgovarano o privrednoj perspektivi ove lokalne zajednice.\nPetričević je naveo da će kroz taj projekat biti izvršen povrat sredstava privrednim subjekatima, a radnicima povećane plate, dok se, sa druge strane, otvara mogućnost da i oni koji su bili skeptični – povećaju plate i zadrže radnike.\nMinistar je naveo da se u Republici Srpskoj radi na izradi zakona o poslovnim zonama, koji će biti interesantan lokalnim zajednicama, te podsjetio na nedavno održanu konferenciju na koju su bili pozvani svi načelnici i gdje su im prezentovane pogodnosti takvog zakonskog rješenja.\nPetričević je rekao da je zadovoljan i činjenicom da su zvanično vidljivi efekti Zakona o povećanju plata, koji je na snagu stupio 1. jula prošle godine i prvi obračunski period je prošao.\nMiličević je rekao da je ministra upoznao o aktuelnim problemima u Tesliću i mogućnostima koje se mogu realizovati u saradnji sa resornim ministarstvom.\n“U fokusu su podsticaji za zapošljavanje, za startap projekte i nabavku novih tehnologija”, izjavio je Miličević i ocijenio da je razgovor bio konstruktivan, a održan je s ciljem poboljšanja privrednog ambijenta.\nOn je naglasio da je u Tesliću, osim tradicionalnih industrijskih grana, u perspektivi i razvoj novih tehnologija, od kojih neke već postoje i prepoznate su kao budućnost opštine.\nNakon sastanka ministar Petričević obići će lokalna preduzeća “Zrak-DKS” i “Antena-NET”.\n“Zrak – DKS” primjer uspješne privatizacije\nMinistarstvo privrede i preduzetništva Republike Srpske stavlja veliki akcenat na razvoj namjenske industrije koja može dovesti do razvoja cjelokupne privrede u Srpskoj, rekao je resorni ministar Vjekoslav Petričević tokom posjete komapaniji “Zrak-DKS” u Tesliću.\n“S obzirom na to da je zastupljenost namjenske industrije u Federaciji BiH na veoma visokom nivou, želimo da dođemo na taj isti nivo ili da ga čak pređemo”, izjavio je Petričević Srni.\nPetričević je pohvalio način privatizacije kompanije “Zrak-DKS”, koja proizvodi optičke uređaje za namjensku industriju i koja danas posluje pozitivno.\n“Kompanija je imala dva investiciona ciklusa tokom kojih je uloženo 2.400.000 KM, a u razgovoru sa direktorom upoznat sam da se očekuje i treći, koji će biti iste vrijednosti, a koji će, sigurno, obezbijediti nova radna mjesta i proširenje djelatnosti”, izjavio je Petričević.\nDirektor “Zrak-DKS” Aleš Majkić rekao je da je ova kompanija dobar primjer koordinacije republičke i lokalne vlasti na podizanju njenog kapaciteta, koji je značajan i za Republiku Srpsku i Srbiju.\nMajkić je rekao da je 99 odsto njihovih proizvoda namijenjeno inostranom tržištu, a plasiraju ih preko matičnog preduzeća “Jugoimport” iz Srbije.\n“Treći investicioni ciklus podrazumijeva nabavku nove opreme i ulaganje u obuku kadra”, izjavio je Majkić i dodao da ova kompanija trenutno zapošljava oko 40 radnika.\nNačelnik opštine Teslić Milan Miličević rekao je da je “Zrak-DKS” primjer uspješne privatizacije tokom koje je i održana prozivodnja, ali i zadržani radnici.\nMiličević je rekao da lokalna uprava stipendira studente i učenike deficitarnih zanimanja koja su potrebna i ovoj kompaniji, s obzirom na problem nedovovoljnog broja kvalifikovanih radnika.\nMinistar Petričević prethodno je posjetio opštinsku upravu Teslić, a prema protokolu, slijedi posjeta teslićkom preduzeću “Antena-NET”.


“Odluka o izborima posle Putinove posete” – Gerila\nGerila > Politika > “Odluka o izborima posle Putinove posete”\nobjavljeno na Jan. 13, 2019 u 4:06 pm\nPosle posete predsednika Rusije Vladimira Putina Srbiji lider Srpske napredne stranke Aleksandar Vučić odlučiće da li će biti raspisani parlamentarni izbori.\nO mogućnosti da izbori budu raspisani na proleće govori se nekoliko meseci, ali ništa nije dogovoreno niti utanačeno. Sada je bitno da pomognemo da bude održan veličanstven skup ispred Hrama na Vračaru, dok ćemo o mogućim izborima razgovarati kada se slegnu utisci. Nije tajna da su doslovno svi opštinski odbori, kao i članovi Predsedništva i Glavnog odbora za izbore, ali, za sada, Vučić još nije prelomio”, rekao nam je jedan od najbližih saradnika lidera SNS-a, koji nije hteo da ga se imenuje. U slučaju pozitivne odluke izbori bi mogli da budu održani najverovatnije krajem marta ili početkom aprila, ali o terminu još nije bilo reči.\nNa pitanje zašto odluka o izborima nije doneta pre dve večeri u Zemunu, sagovornik kaže da takva odluka po stranačkom statutu i nije mogla biti doneta tada, ali da je taj skup bio važan jer je svako rekao šta misli o političkoj situaciji, ali i o mogućnosti održavanja izbora.\n„Glavni razlog zašto Aleksandar Vučić još nije doneo odluku da li će biti održani izbori na proleće, jeste bojazan da bi eventualno novi izbori mogli da ugroze strane investicije. Ukoliko bi bili raspisani izbori, postoji mogućnost da bi zbog toga neki strani investitori možda bili pokolebani da investiraju i otvore novu fabriku, a taj scenario niko ne želi”, navodi sagovornik Politike.\nSociolog Vladimir Goati kaže da je bojkot izbora opravdan jedino ako opozicione stranke učine sve da dogovorom sa vladajućim strankama te izbore učine ravnopravnim, ali u tome ne uspeju.\n„Opozicija je za sada, sudeći po empirijskim istraživanjima, veoma udaljena od vladajuće pozicije, a mislim da je ravnopravnost između vlasti i opozicije pretpostavka demokratije, kao i da nemate unapred znanog pobednika. U ovom momentu usitnjena i razjedinjena opozicija ne pravi pravog oponenta vladajućoj stranci”, zaključio je Goati za Betu.\n(Izvor: Politika, Srbin.info)\nPredsednik opštine Sečanj prelazi u Savez za Srbiju?!


HAOS U VALJEVU Autobus udario automobil, oborio drvo, ULETEO U DVORIŠTE pa se PREVRNUO\nDva putnika povređena su, dok je jedan automobil smrskan kada se jutros prevrnuo autobus u ulici Jakova Nenadovića u Valjevu.\nAutobus, koji se kretao prema Grabovici, prema rečima putnika i očevidaca, iz za sada nepoznatih razloga, na uglu ulice Mila Pantića prešao je u suprotnu kolovoznu traku, udario u automobil ''jugo'' koji je bio parkiran na trotoaru. Potom je prebacio automobil preko betonske bankine, zatim oborio drvo i sa automobilom preleteo preko ulice, uleteo u obližnje dvorište i zaustavio se na dva metra od kuće, piše "Informer".\nSLUČAJ "JOVANJICA" Koluvija i ostali optuženi ostaju u pritvoru, sud odbio da mu da nanogicu\nMADAM IZ PODGORICE PODVODILA SRPKINJU ZA 50 EVRA PO SATU Tukla je i pretila da će objaviti njene EKSPLICITNE SNIMKE ako se ne prostituiše\nU autobusu su, kako se saznaje, bile radnice italijanske fabrike koje su se vraćale iz treće smene, a prema nezvaničnim informacijama, dve putnice su zadobile lakše telesne povrede, dok vozač autobusa nije povređen.\nUviđaj koji su obavili pripadnici saobraćajne policije trebalo bi da pokaže kako se dogodila ova nesvakidašnja saobraćajna nezgoda, a kao jedan od mogućih uzroka pominje se magla.\nPOKOSIO JE NA PEŠAČKOM PRELAZU Žena povređena u saobraćajnoj nezgodi u centru Valjeva prevezena u bolnicu\nUDES U ŽARKOVU U Trgovačkoj ulici autobus udario motociklistu, prijatelji povređenog NAPALI VOZAČA


Možemo li danas govoriti o “realnom” i “virtuelnom” svetu? - Marketing Mreža\nMožemo li danas govoriti o “realnom” i “virtuelnom” svetu?\nU Clubu Reset u Sremskoj Kamenci, na samo nekoliko minuta od Novog Sada, 25. jula događaj #DigitalNight www.digitalnight.rs okupiće preko 250 istaknutih i uticajnih pojedinaca iz oblasti digitalnih i društvenih medija, marketinga i komunikacija, kao i mnogobrojne novinare, glumce, sportiste i VIP ličnosti. Uz različite digitalne aktivacije, kao što je kinect igrica koja će se igrati na celoj višespratnoj fasadi objekta, zabavi će doprineti i nastup Lene Kovačević.\nAgencija za nastup brendova na društvenim mrežama Homepage, Club Reset i agencija Backstage event team partneri su u organizaciji ovog događaja na koji su do sada dolazak potvrdili Ivana Španović, Boban Q Stojanović, Tatjana Vojtehovski i mnogi uticajni tviteraši i blogeri.\n#DigitalNight je koncipiran tako da odabrane digitalne aktivacije predstave mogućnosti povezivanja online-a sa offline marketinškim aktivnostima na samom događaju, a takve se mogu naravno plasirati, i na primer, na mestima prodaje. Interakcija učesnika događaja kroz različite digitalne platforme, kreiraće word of mouth promociju predstavljenih digitalnih kampanja, savremenih digitalnih trendova i mogućnosti njihove primene u marketingu, prikazanih na primerima sponzora #DigitalNight-a.\nOsnovna želja organizatora, koja je ujedno i ideja vodilja događaja, je da se pokaže da je tradicionalna podela na “realni” i “virtuelni” svet u današnje vreme potpuno izgubila na značaju i da živimo u vremenu integrisanih komunikacija. Sada, kada smo u mogućnosti da digitalne sadržaje koje sami korisnici društvenih mreža generišu, mantra “users generated content is king” nikada nije bila smislenija, plasiramo na različite vrste uređaja od digitalnih bilborda, preko totema u tržnim centrima i ekrana u autobusima u prilici smo da promovišemo DOOH – Digital out of home, koncept tržišne komunikacije.


Vesti online / Vesti / Srbija / Crkva čeka referendum?\nKako se približava 9. septembar, kada će se predsednik Srbije na Kosovu i Metohiji obratiti tamošnjim Srbima, tako se podižu tenzije oko toga šta će Aleksandar Vučić konkretno reći o ideji razgraničenja sa Albancima, sa kojom je ovog leta podelio srpsku javnost, a da niko konkretno ne zna šta ona sadrži.\nVidovdan na Gazimestan: Patrijarh Irinej sa vladikama i sveštenicima\nSrpska pravoslavna crkva, čiji su najstariji i najznačajniji hramovi upravo na teritoriji pokrajine, svakako je jedna od najzainteresovanijih za pitanje konačnog rešenja Kosova i Metohije.\nVeć danima se spekuliše da je zbog čvrstog stava većine vladika, potvrđenog i na majskom Saboru SPC, da ne treba pristati ni na podelu ni na priznanje nezavisnosti KiM, neizbežan sukob crkvenih i svetovnih vlasti.\nTome ide u prilog i nezvanična najava da će u slučaju da Vučić najavi referendum sa pitanjem koje bi u sebi sadržalo ideju razgraničenja, SPC zakazati vanredno zasedanje Sabora, kako bi zauzela stav i po ovom konkretnom pitanju.\nTeška pozicija Srbije tako bi dodatno bila iskomplikovana ukoliko bi se i javno sukobili institucija kojoj narod najviše veruje - SPC i najmoćniji pojedinac - predsednik Srbije Aleksandar Vučić.\nVanredno zasedanje Sabora, koji okuplja sve vladike u zemlji i u inostranstvu, mogu da zakažu Sinod, svojevrsna crkvena vlada, ili grupa vladika. Za sada ne postoji ta inicijativa, ali bi situacija mogla da se promeni posle Vučićevog obraćanja, možda već u septembru. Ukoliko bi došlo do sukoba crkve i države, on bi imao takve posledice da bi narodu bio izmaknut još jedan oslonac, smatra istoričar Aleksandar Raković.\nOn dodaje da bi u slučaju takvog sukoba došlo do situacije koja bi podsećala na onu iz 1937. godine, poznatu kao kriza Konkordata, kada se SPC usprotivila sporazumu jugoslovenske vlade i Vatikana.\n- Ova situacija bila bi nalik toj, ali ona mora, i to ističem, po svaku cenu da se izbegne - napominje istoričar.\nKrvava litija i misteriozna smrt patrijarha\nNajveći sukob SPC i vlasti u Beogradu desio se 1937. nakon što je vlada Milana Stojadinovića odlučila da Sporazum sa Vatikanom, poznat i kao Konkordat, ratifikuje u Skupštini tadašnje Kraljevine Jugoslavije. SPC se tome čvrsto usprotivila, zapretivši izopštenjem iz crkve svih pravoslavnih poslanika i ministara. Crkva je smatrala da se Konkordatom Rimokatolička crkva stavlja u privilegovani položaj u odnosu na druge konfesije, pa čak i u odnosu na svetovnu vlast.\nLitija u Beogradu, organizovana za ozdravljenje patrijarha Varnave, pretvorila se u krvavi obračun žandarmerije sa sveštenstvom i vernicima. Konkordat je ipak izglasan u Skupštini, a sledeće noći patrijarh Varnava je preminuo. Ni danas nisu opovrgnute tvrdnje da je otrovan. Stojadinović je na kraju odustao od sprovođenja Konkordata, ne želeći da zaoštrava odnose sa SPC, dok je iz papinog kabineta saopšteno da "neće biti malen broj duša koje će zažaliti".\nOdvojena od države\nPre nekoliko dana Vučić je komentarisao i mogućnost razmimoilaženja vlasti i crkve po pitanju Kosova.\n- Uvek je lepo čuti šta ljudi u crkvi misle. Poštujemo crkvu, ali, ne zaboravite, crkva je odvojena od države - rekao je tada predsednik Srbije.


TV Jasenica na festivalu "Teatar u tvrdjavi" u smederevu: Spektakl u duhu Nemanjića(VIDEO)\nO prestižnom festivalu u Malom gradu čuvene tvrdjave samo reči hvale. U ovom ambijentu snima se i tv serija Nemanjići\nSmederevo je centar kulturne scene Srbije, od 8. do 12. jula. U Malog gradu čuvene Tvrdjave u toku je pozorišni festival. Tradicionalni "Teatar u tvrdjavi" okupio je izuzetne, predstave, umetnike i renomirane goste.\nSpektakl u srednjovekovnom duhu, u duhu, jer je tu i scenografijia sa snamanja tv serije "Nemanjići". Sjajna predstava "Violinista na krovu", novosadskog SNP-a, u režiji Kokana Mladenovića je otvorila festival, a publika će uživati u predstavama do 12. jula.\nZa TV Jasenicu o festivalu i planovima govorili su Dragoljub Martić- Braca, direktor Centra za kulturu, organizatora "Teatra u tvrdjavi" i Dr Jasna Avramović, gradonačelnica Smedreva, a grad je pokrovitelj manifestacije.


Setva nije dobacila do 500.000 hektara hlebnog žita - AgroSmart\nSetva pšenice u Srbiji do sada je obavljena na 70 odsto površina od predviđenih 500.000 hektara, pocenjuje agroekonomski analitičar Milan Prostran.\nProstran očekuje da će setva biti završena u narednih desetak dana.\nProstran je za Tanjug podsetio da se pšenica u Srbiji seje na 450.000 do 600.000 hektara.\nZa domaće bilanse dovoljno je da je zasejano oko 400.00 hektara, ali nam zbog sve značajnijeg izvoza treba bar 500.000 hektara pod pšenicom.\nPostran kaže da je bilo straha da li će se setva obaviti u optimalnom roku, jer je od 1. do 31. oktobra zasejana svega trećina planiranih površina.\nPrema njegovim rečima, poljoprivrednici su u početku oklevali, jer nemaju dovoljno novca, a cena pšenice nije stimulativna.\nPrema njegovim rečima, ratari ne raspolažu dovoljno količinom novca, jer ne žele da ulaze u kreditne aranžmane, a ostali su i „kratkih rukava“ po pitanju subvencija jer država nije ispunila svoju dinamiku u isplati.


'Pirot treba da dobije status grada'\nIzvor: B92, 09.Feb.2016, 10:10\n"Pirot treba da dobije status grada"\nPirot -- Predsednik opštine Pirot Vladan Vasić izjavio je da bi ta opština trebalo da dobije status grada.\nOn je rekao da očekuje da uskoro bude usvojena izmena zakona o teritorijalnoj organizaciji kojim je predviđeno da opština Pirot, Vršac i Kikinda dobiju status grada.\nU skupštinsku proceduru ušao je predlog zakona o izmenama i dopunama zakona o teritorijalnoj organizaciji kojim je predviđeno da opština Pirot, Vršac i Kikinda dobiju status grada.\nPredsednik opštine Pirot Vladan Vasić rekao je Agenciji Beta da su posle incijative i prikupljenih potpisa građana sa fakultetom iz Niša pre pet godina urađene kompletne analize koje pokazuju da Pirot, iako nema 100.000 stanovnika, zaslužuje da dobije status grada.\n"Za to imamo potencijala. Inicijativu je podnela i opština Kikinda. Sada se priključio i Vršac, a predlagač je poslanik iz Kikinde Branislav Blažić. Zahvaljujem mu u ime građana opštine i pozivam sve poslanike da podrže ovaj predlog. Ovo su tri grada koja su ekonomski razvijena i nema nikakvog razloga da ne dobiju status grada", rekao je Vasić.\nPrema njegovim rečima, u ovom trenutku nema velike razlike između opštine i grada, osim što je umesto predsednika opštine gradonačelnik, a umesto predsednika SO, predsednik Gradske skupštine i Gradsko veće.\n"To je priznanje za Pirot. Ukoliko dođe do dalje decentralizacije Srbije, sigurno je da će gradovi dobijati i neke nove nadležnosti. Pominje se i izmena zakona o lokalnim izborima i da se gradonačelnici biraju direktno za šta se godinama zalažem", rekao je Vasić.\nOn je kazao da neće predlagati da "budući grad bude podeljen na opštine".\n"Bićemo grad kao celina. Necelishodno je da gradovi poput Pirota imaju više opština, veći broj odbornika i više predsednika skupština. Dobijanjem statusa grada Pirotu se otvaraju mogućnosti za dalji razvoj i dolazak investitora pošto se nalazimo na Koridoru 10", rekao je Vasić.\nPREDSEDNIK OPŠTINE: Pirot treba da dobije status grada\nPredsednik opštine Pirot Vladan Vasić izjavio je da bi ta opština trebalo da dobije status grada i da očekuje da uskoro bude usvojena izmena Zakona o teritorijalnoj organizaciji kojim je predviđeno da opština Pirot, Vršac i Kikinda dobiju status grada...Pre pet godina 7.000 Piroćanaca potpisima...


Theresa May objavila: Udvostručit će se britansko ulaganje u Zapadni Balkan - Index.ba\nNaslovnica BiH Theresa May objavila: Udvostručit će se britansko ulaganje u Zapadni Balkan\nTheresa May objavila: Udvostručit će se britansko ulaganje u Zapadni Balkan\nBritanska premijerka predstavila je paket mjera za promoviranje Zapadnog Balkana koji će biti mirniji, prosperitetniji i sa višim demokratskim standardima, saopćeno je iz ambasade Velike Britanije\nDanas najavljeni paket će biti komplementaran ovom procesu i pomoći pri izgradnji Zapadnog Balkana koji će biti mirniji, prosperitetniji i sa višim demokratskim standardima, piše radiosarajevo.\n“Ponosna sam što smo domaćini ovogodišnjeg Samita o Zapadnom Balkanu koji ujedinjuje lidere iz cijelog regiona sa evropskim partnerima sa ciljem da se pronađe način da se osigura ekonomska stabilnost i kolektivna sigurnost Zapadnog Balkana. Jer, historija nas uči da stabilniji i sigurniji region Zapadnog Balkana znači stabilnija i sigurnija Evropa. Mi izlazimo iz EU u martu iduće godine, ali ostajemo potpuno posvećeni povećanju prosperiteta i sigurnosti Zapadnog Balkana i Evrope, kako sada, tako i u budućnosti.\nPredsjedavanje upravnom grupom za sigurnosne aktivnosti na visokom nivou kako bi se došlo do bolje razmjene informacija i najboljih praksi, uključujući i putem uspostavljanja regionalnih foruma, od kojih će prvi biti za službenike carina. Oni će se redovno sastajati na visokom i operativnom nivou kako bi razgovarali o strateškim pristupima i kompleksnim transnacionalnim istragama u slučajevima finansijskog kriminala. Produženje mandata panbalkanskih strateških rezervnih snaga (SRF), koje su stacionirane u Ujedinjenom Kraljevstvu i u stanju spremnosti za razmještaj na zapadni Balkan u slučaju pogoršanja sigurnosne situacije ili ako Ujedinjeno Kraljevstvo bude trebalo podržati stabilnost u regionu, za još godinu dana. Važeća obaveza Ujedinjenog Kraljevstva da održava SRF završava sa 31. decembrom. Ovaj mandat ćemo produžiti za još godinu dana, kao pokazatelj naše predanosti održavanju sigurnosti i stabilnosti na zapadnom Balkanu.\nOdvajanje 10 miliona funti za pomoć u izgradnji digitalnih vještina i mogućnosti zapošljavanja mladih na zapadnom Balkanu. OBritanski savjet će obezbijediti obuku djeci u preko 4.500 škola kako bi se povećale digitalna pismenost i ključne vještine u cijelom regionu. Obezbjeđivanjem pristupa digitalnom obrazovanju, ovi fondovi će pomoći izgradnji nove generacije inovatora i poduzetnika.\nObezbjeđivanje dodatnih milion funti za pomoć pri rješavanju teških pitanja ostavštine, uključujući i podršku organizacijama koje rade na pronalaženju i identifikaciji 12.000 žrtava koje se još uvijek vode kao nestali nakon konflikta devedesetih, navpodi se u saopćenju iz Ambasade Velike Britanije\nPrethodni članakElvir Karajbić: Predloženi zakon ne rješava niti jedan od tri boračka zahtjeva\nNaredni članakUhapšen vozač BMW-a zbog udesa u kojem su poginule tri djevojke


Republika / SKOT HVALI SRBIJU U DIJALOGU SA PRIŠTINOM: Zadovoljan sam novim vibracijama Beograda\nSkot je na konferenciji "Bezbednosni izazovi zapadnog Balkana", u organizaciji Centra za spoljnu politiku, izrazio očekivanje da će Beograd i Priština postići sveobuhvatni sporazum koji će doneti zadovoljstvo obema stranama.\n- Oslanjamo se na mudrost Federike Mogerini - naglasio je Skot i ponovio da predsednik Srbije Aleksandar Vučić i kosovski predsednik Hašim Tači imaju punu podršku SAD u procesu iznalaženja rešenja.\nUloga Srbije je bitna u procesu očuvanja mira u regionu\nPrema njegovim rečima, rešavanje problema na Balkanu zavisi od volje političkih lidera da rade zajedno, da slušaju jedni druge, da učine kompromise i prihvate saradnju.\nSKOT: Dogovor o KiM još uvek moguć - ako vas Nemci, Rusi i mi podržimo!\n- Uloga Srbije je bitna u procesu očuvanja mira u regionu, a SAD će učiniti sve da pomognu regionu i Srbiji da pronađu rešenje sukoba - naglasio je Skot.\nAmerički diplomata smatra da se svi problemi na zapadnom Balkanu mogu rešiti zajedničkim dijalogom, a da sve zemlje regiona svoju budućnost vide u Evropskoj uniji.\nSkot je ocenio da na prostoru zapadnog Balkana vidi tri kritična pitanja za stabilnost, a to su dijalog Beograd i Prištine, problem oko imena Makedonije i oni oko opstanka BiH.\n- Važno je što ti problemi nisu nerešivi - istakao je Skot.\nPozdravio je hrabrost lidera Makedonije i Grčke da reše probleme, što će dovesti do bržeg približavanja Makedonije u EU i ekonomskog napretka zemlje. Ambasador je dodao da takav brz napredak, ipak, ne vidi u BiH.\nKajl Skot Ambasador Beograd Srbija SAD


Milojević: Mi smo u Beogradu drugačija ekipa • CG-Fudbal\nPočetna Evropski fudbal Milojević: Mi smo u Beogradu drugačija ekipa\nMilojević: Mi smo u Beogradu drugačija ekipa\nUoči meča sa Totenhemom Vladan Milojević je na konferenciji za medije izjavio da je ponosan što će njegovi igrači odmjeriti snage sa rivalom iz krema svjetskog fudbala.\n– Sutra nas očekuje teška utakmica. Još jedan u nizu velikih evropskih duela koje igramo na našem stadionu. Dolazi nam protivnik iz samog krema svetskog fudbala. Imamo priliku da pred našim navijačima odigramo protiv ozbiljnog protivnika koji je svih ovih godina pravio dobre rezultate, što u Premijer ligi, što u Ligi šampiona, u kojoj su prošle sezone došli do finala. Ponosan sam što možemo da igramo ovakve susrete i mislim da ćemo se predstaviti u najboljem svetlu. Nadam se da ćemo odigrati čvrstu utakmicu. Od mojih igrača očekujem da sutra budu fokusirani na teren i da daju svoj maksimum, rekao je Milojević.\nTotenhem je favorit da prođe u osminu finala.\n– Totenhem je uz Bajern favorit za prolazak u osminu finala Lige šampiona. Fenomenalna su ekipa, videli ste našu utakmicu protiv njih u Londonu. Imaju odlične pojedince, znaju šta hoće, imaju dobrog trenera koji je jedan od najzaslužnijih za sjajne rezultate koje ostvaruju. Veoma su brzi u fazi napada i moraćemo posebnu pažnju da obratimo na to. Ipak, ne plašimo se nikog. Očekujem da moji igrači sutra izađu i pokažu šta znaju, a neka rezultat bude u skladu sa tim.\nProšle godine, 6. novembra Zvezda je u Beogradu bila bolja od Liverpula.\nMilojević se ne opterećuje načinom igre u evropskim mečevima.\nNa kraju poruka da će se gosti u Beogradu osjećati bezbjedno.\n– Mogu da garantujem da će se ovde svi osećati bezbedno. Kod nas u ekipi imamo igrače sa različitim bojama kože i nikada nisu imali problem. Neće ga sutra imati ni Totenhemovi fudbaleri. Pokazaćemo da smo pravi domaćini i da je ovo zemlja koja prihvata različitosti. Verujem da će naši navijači sutra biti sjajni i pozivam ih da dođu u što većem broju da nas podrže, zaključio je trener Crvene zvezde.\nMeč je na programu u srijedu od 21 sat.\nPRETHODNOPartizan za 1.700.000 eura kupuje najskuplje pojačanje u istoriji kluba!\nNext articleRezultat će zavisiti od cijele ekipe, ne treba ovo porediti sa Liverpulom


Novogodišnji prijem privrednika - Privrednik - Vesti i privredni adresar zapadne Srbije\nDatum kreiranja: 23.12.2016 - 18:36:03\nTradicionalni prijem za privrednike priređen je u Svečanoj sali grada Užica.\nPoželevši uspešnu nastupajuću godinu privrednicima, gradonačelnik Petković je rekao da je užička privreda najveća snaga ove zajednice i osnova za pozitivna razmišljanja i duh optimizma. Gradonačelnik je dodao i da su u ovoj godini načinjeni koraci koji treba da ambijent poslovanja učine još boljim:\n"Obilaskom sto užičkih firmi dobili smo značajne informacije o poslovanju, potrebama i planovima tih kompanija. Posebno nas raduje činjenica da pored velikih sistema, ozbiljnih izvoznika ima i u kategoriji srednjih preduzeća, kao i to što mala preduzeća pokazuju veliku kreativnost i sposobnost da se bore na tržištu."\nKao bitnu činjenicu, Petković je izdvojio to što se krenulo u proces promena u skladu sa potrebama realnog sektora kako bi se uspostavili okviri koji obezbeđuju ne samo povoljnije uslove za poslovanje, već i kadrove, kroz sistem dualnog obrazovanja.\nZa narednu godinu, promene je gradonačelnik najavio i u javnom sektoru:\n"Predstoji nam temeljna reforma javnog sektora koja će u narednoj godini i narednom periodu sigurno ući u najozbiljniji fazu kako bi javni sektor zaista postao servis privrede i građana."\nU okviru prijema prikazan je film "37 koraka napred" o aktuelnim gradskim projektima.


Kid's festival 2019 · novosti · ZAVRŠEN 10.KIDS FESTIVAL - 12.06.2013\nU sklopu posljednjeg dana odrzavanja 10. KIDS Festivala u saradnji sa udruzenim policijskim snagama BiH organizovan je tradicionalni Dan policije. Djecija policija, biciklisticke policijske patrole i psi tragaci bili su glavne atrakcije ovogodisnjeg Dana policije. Kao dio aktivnosti rada policije u zajednici, policajci su iskoristili priliku za druzenje sa djecom, za predstavljanje svoga rada i edukaciju djece o sigurnosti u saobracaju, internet kriminalu i za obuku iz jednostavnih vjestina samoobrane. Direkcija KIDS Festivala danas je ugostila Holgera Schroedera, sefa Sektora operacija Delegacije Evropske unije u BiH.\n"Odusevljen sam koliko je KIDS Festivala narastao i vidim da se svi odlicno zabavljaju. Bilo je istinsko zadovljstvo obici toliko mnogo programskih aktivnosti KIDS Festivala. Pozitivno sam iznenadjen znanjem o Evropskoj Uniji koje su na nasem standu pokazala djeca iz cijele Bosne i Hercegovine. Od izuzetne je vaznosti cinjenica da ova festivalska platforma vec godinama okuplja djecu is cijele zemlje koja se druze i zabavljaju" istakao je Schroeder.\n"Presretna sam sto je jubilarno izdanje naseg festivala potvrdilo da smo najveca manifestacija za djecu i mlade, te da smo ove godine oborili nove rekorde posjecenosti. Zahvaljujem na nesebicnoj podrsci svim nasim partnerima od kojih su mnogi sa nama od samih pocetaka. Vidimo se na 11. KIDS Festivalu! " porucila je Susanne Prahl, direktorica KIDS Festivala.\nZavrsetak 10. KIDS Festivala obiljezio je spektakularni KIDS COSMIC SHOW u izvedbi volontera Fondacije "Out Of Area" te prikazivanje televizijskog dokumentarca ZEMLJA.


…Ali mislio sam da će nam ERP pomoći?! - Uridium\nSigurno vam je već dobro poznat scenario. Uprava na internacionalnom nivou donela je odluku da se uvede standardizovano ERP rešenje za celu kompaniju. Kompanija je porasla i softver koji su do sada koristili nije dovoljno integrisan, ne obezbeđuje dovoljnu pokrivenost poslovnih procesa i zauzima ogromno vreme IT odeljenja da sve to drži pod kontrolom. Operativna efikasnost je potrebna da bi se poboljšao i održao dodatni rast.\nUprava očekuje sniženje troškova, brže izbacivanje proizvoda na tržište, zakonsku usaglašenost i unapređenje ključnih procesa kao što su: od narudžbine do uplate. Poslovni scenario je izgrađen na činjenici da će novi sistem sam od sebe da se isplati i da će povraćaj investicije doći za 18 meseci od uvođenja ovog magičnog sistema. Ovo zvuči kao razumna odluka i kreće se u realizaciju, međutim u tom procesu dešava se nešto totalno nepredviđeno. Posle meseci od „početka korišćenja“ (eng. skr. Go-live) Ključni pokazatelji performansi (KPI) se nisu pomakli sa mrtve tačke a kamoli unapredili onako kako je planirano.\nŠta odgovoriti direktoru kada vas pita zašto se proteklo vreme od narudžbine do uplate nije skratilo za 10% kao što je planirano?\nIako vaša firma ima odličan, dobro integrisan ERP sistem, šanse su da nećete imati dobar odgovor. Zato što čak i najbolji ERP sistemi ne pružaju dovoljno vidljivosti u ono što se zaista dešava u svakodnevnim poslovima i što donosi poboljšanju performansi kompanije. Suština upravljanja performansama je zapravo u razumevanju razlike između onoga što je planirano i u onoga što se zaista dešava. Ako tog razumevanja nema onda se ignoriše ova kritična veza između planiranog i ostvarenog.\nPovrat investicije nije realan dok se zaista i ne ostvari\nŠta odgovoriti direktoru kada vas pita zašto se proteklo vreme od narudžbine do uplate nije skratilo za 10% kao što je planirano? Zato što čak i najbolji ERP sistemi ne pružaju dovoljno vidljivosti u ono što se zaista dešava u svakodnevnim poslovima i što donosi poboljšanju performansi kompanije. Da li zaposleni zaista obavljaju adekvatne transakcije pri izvršavanju poslovnih proces? Da li ih koriste na pravi način? Da li su zaposleni u radu prave malo ili mnogo grešaka? Da li su transakcije efikasne ili su kamen spoticanja koji zahtevaju da zaposleni izmišljaju zaobilaznice?\nKrajni korisnici poslovnog softvera su zapravo oni koji izvršavaju transakcije u okviru procesa koji omogućavaju da posao ide napred. Najkritičniji faktor pri određivanju dugoročnog poslovnog rezultata od bilo kog poslovnog softvera jeste sposobnost krajnjih korisnika da efikasno izvršavaju transakcije i procese. Ovo znači da svaki krajnji korisnik mora da:\n– Usvoji i koristi poslovni softver\n– Bude sposoban da učinkovito obavlja ključne funkcije za svoju specifičnu ulogu\n– Dostigne nivo osposobljenosti na kom će moći ove funkcije da obavlja efikasno.\nDa bi ovo bilo moguće potrebno je uvesti i ustanoviti metriku koja će se fokusirati na krajnje korisnike i njihovo usvajanje, upotrebu i performanse korišćenja poslovnog softvera uključujući:\n– Sveobuhvatnu primenu metrike korišćenja: koje transakcije se obavljaju, koji redosledom i koliko dugo?\n– Stvarno metrika odzivnog vremena sistema sa korisničke strane: koje transakcije su spore i neefikasne i vode do neporduktivnih zaposlenih?\n– Sveobuhvatna sistemska, softverska i korisnička metrika grešaka: Sa kojim kritinim greškama se korisnici susreću? Koje grupe korisnika imaju specifične probleme i koje obuke su neophodne? Kojim pojedinačnim korisnicima je potrebna posebna podrška?\nDa bismo razumeli uticaj ovih nalaza uzmimo na primer scenario proizvodne kompanije. Jedan od prioriteta ove kompanije je da ubrza proces (skrati vreme) od narudžbine do naplate. Ovaj proces se sastoji od brojnih jedinstvenih poslovnih procesa od unosa narudžbine do prijema uplate. Ovaj proces obično ima dodira sa više poslovnih aplikacija i odeljenja uključujući prodaju, nabavku, administraciju i računovodstvo. Zbog toga je veoma važno da svako odeljenje odradi svoj deo i da kompletan proces bude bez grešaka i sa ispravno unetim podacima i prenetim informacijama kroz celu organizaciju.\n18 meseci pošto je ova kompanija uvela novi ERP sistem radi unapređenja efikanosti, proces od narudžbine do naplate se nije poboljšao. I niko suštinski ne može da locira uzrok.\nSaplitanje: moguće tačke\nProdaja nije koristila funkcionalnost automatizacije prodaje za upravljanje prodajnim prilikama. Umesto toga, oni su podatke o potencijalnim kupcima unosili tek kada prodajni proces dođe do pred sam kraj inače dugog prodajnog ciklusa. Ovo je značilo da služba nabavke ne može na vreme da nabavi materijal koji je potreban. Neočekivano povećanje u potražnji praktično produžava vreme čekanja kupca na isporuku (a i plaćanje) jer nabavka mora da sada ekspresno (mada to nije uvek moguće) nabavi potrebne materijale.\nZatim, unos narudžbina u novi ERP sistem može biti kamen spoticanja. Iako je uzuzetno prilagođen kompaniji nije davao pravolinijski način za izračunavanje troškova isporuke. Zaposleni su zapravo koristili Excel da izračunaju troškove isporuke i na taj način produžavali vreme generisanje naloga za isporuku i verovatno nemogućnost ažurnog unošenja svih narudžbina.\nTakođe, zbog prethodnog je moguće da i isporuka i nalozi za isporuku budu generisani sa zakašnjenjem.\nDodano, ako računovodstvo i finansije ne unose podatke o uplatama na dnevnom nivou moguće je da se sam proces dodano produžava.\nI drveće i šuma\nRazmotrimo sada šta bi se desilo kada bismo pomenute metrike uveli u celu priču.\nU prodaji bi vrlo brzo postalo jasno da se funkcionalnost automatizacije prodaje vrlo malo do nimalo ne koristi. Takođe, bilo bi potpuno jasno koji prodavci koji menadžeri i gde nisu adekvatno počeli sa korišćenjem softvera. Sa ovim znanjem određene korektivne aktivnosti se mogu preduzeti.\nTakođe identifikuju se aktivnosti koje ljudi izvršavaju zbog prostog ograničenja sistema, koja najčešće nije problematična da se doradi.\nZnajući gde ne postoje problemi je podjednako važno kao i saznanje gde postoje problemi jer vas oslobađa i preusmerava na prave probleme.\nPiter Draker jedan od najuticajnih poslovnih mislilaca prošlog veka je rekao: „ Ne možeš upravljati onim što ne možeš izmeriti“. Fraza je postala ustaljena u poslovanju, ali u to vreme, bila je to rečenica koja je podigla lestvicu kada je u pitanju merenje performansi. Vreme je da se lestvica možda ponovo podigne razvijajući i primenjujući slične metrike na upotrebu informacionih sistema i poslovnog softvera, jer se često ove stvari previde.\nSuština upravljanja performansama kompanije je u razumevanju razlike između onoga što je planirano i onoga što je ostvareno. Ako tog razumevanja nema onda se ignoriše ova kritična veza između planiranog i ostvarenog i nijedan softver neće dostići svoj pun potencijal.


04.04.2019 u 10:24\nPocepani bilbordi „Kar goa”\nPosle izricanja mere kojom je „Kar gou” zabranjeno reklamiranje, ova kompanija je juče saopštila da su taksisti krenuli u akciju cepanja „Kar go” bilborda. Ova kompanija objavila je snimak do koga je došla, a na kome se vidi muškarac koji cepa bilbord za šta u „Kar gou” tvrde da je isplanirana akcija taksista na Novom Beogradu. – Jedan od njih cepa bilbord na kome piše „Kar go – četvrta industrijska revolucija”. Ovo je još jedan vid pretnje i pritiska na „Kar go”, koji pokazuje da vandalizmu i bahatosti taksista nema kraja. Ovim akcijama pokazuje se da su taksisti postali deo državnih organa. Oni rukovode akcijama oduzimanja vozila našim članovima, oni prete i tuku naše članove, a sada su dobili još jedno ovlašćenje, da cepaju naše reklame – ocenili su Vuk Guberinić, predsednik


ÖSD - pripremna nastava za nivo A 2\nÖSD - pripremna nastava za nivo A 2 - Audio verzija\nIako nije obavezujuća, pripremna nastava za polaganje ÖSD GD 2 (Grundstufe Deutsch 2) ispita je poželjna, uzevši u obzir da Akademija Oxford svim zainteresovanim kandidatima pruža mogućnost da prema svetskim standardima savladaju sva ona znanja nemačkog jezika koja su im potrebna da polože ovaj nivo ispita.\nA nakon uspešnog polaganja oni stiču Austrijsku jezičku diplomu (Österreichisches Sprachdiplom), koja je kao validan sertifikat o poznavanju nemačkog jezika A 2 nivoa priznata ne samo u zemljama nemačkog govornog područja, odnosno Nemačkoj, Austriji i Švajcarskoj, već i u mnogim drugim u kojima je uslov za apliciranje za vizu, nastavak školovanja i slične situacije upravo poznavanje nemačkog jezika ovog nivoa.\nPripremna nastava za ÖSD GD 2 ispit\nU principu, pripremna nastava za polaganje ovog ispita ne bi trebalo da bude naročito naporna za sve one kandidate koji imaju određeno predznanje, jer je još uvek reč o početnim nivoima znanja, iako se nivo GD 2 svrstava u standardne ÖSD nivoe. Reč je o tome da su svi nivoi usklađeni prema pravilima CEFR - a (The Common European Framework of Reference for Languages), što bi značilo da se ovaj nivo kategorizuje kao viši početni nivo. Samim tim se od kandidata očekuje da ima nešto viši nivo znanja nemačkog od osnovnog, te sa tim u vezi bi valjalo i da je pohađao kurs nemačkog jezika makar za A 1 nivo, koji kroz praktičnu nastavu može da nadogradi vrlo lako, kako bi uspešno odgovorio na sve zahteve koji se javljaju u ispitu.\nOd kandidata se očekuje da poseduje malo viši nivo znanja i to u svim oblastima provere, počev od čitanja, preko pisanja i slušanja, pa do umeća konverzacije, a što će mu sve biti značajno jasnije nakon pohađanja pripreme u okviru naše škole.\nSvi predavači koji su zaduženi za pripremnu nastavu za polaganje ÖSD ispita nivoa A 2 su dokazano dobri u svom poslu i iza sebe imaju dovoljno iskustva da sa sigurnošću možemo da tvrdimo da će svaki kandidat koji je pohađa, ukoliko na adekvatan način primeni sva znanja stečena tokom pripreme, nesumnjivo i položiti ovaj ispit, te steći međunarodno priznat sertifikat o nivou poznavanja nemačkog jezika A 2 nivoa.\nPrincip održavanja pripremne nastave za ÖSD ispit A 2 nivoa\nPrincip rada Akademije Oxford je zasnovan na tome da se maksimalno ispoštuju zahtevi klijenata, pa iz tog razloga uz klasične vidove obuke organizujemo i pripremnu nastavu za polaganje ovog ispita online. To zapravo znači da kandidati, osim dobre volje i želje da savladaju nemački jezik na ovom nivou znanja, treba da imaju samo računar i to onaj koji je internet povezan stabilnom vezom, kako bi online platforma preko koje se vrši obuka nesmetano funkcionisala. Sam princip online nastave je osmišljen za sve one klijente kojima ne odgovara da dolaze do prostorija naše poslovnice, iako se one nalaze u skoro svim gradovima Srbije, već da iz svog doma nesmetano prate obuku.\nUz to, nudimo vam i mogućnost pohađanja individualne i poluindividualne pripremne nastave. A ako postoji dovoljan broj zainteresovanih kandidata, shodno njihovim zahtevima i potrebama možemo da organizujemo i pripremnu nastavu za polaganje ÖSD GD 2 ispita i u grupama. Budući da je nama kvalitet na prvom mestu, ovakav vid obuka se odvija u malim grupama, koje broje najviše 10 polaznika, a najmanje 3. Upravo na taj način svim kandidatima nudimo mogućnost izbora onog vida pripremne nastave koji njima najviše odgovara, uz visok procenat garancije da će po uspešnom savladavanju gradiva položiti željeni ispit i steći sertifikat o nivou znanja nemačkog jezika A 2 nivoa, koji je priznat u mnogim državama sveta.\nZa sva dodatna pitanja u vezi sa organizacijom pripremne nastave za polaganje ÖSD ispita nivoa A 2 predstavnici bilo koje od preko 20 poslovnica Akademije Oxford u zemlji vam stoje na raspolaganju!\nSpisak gradova za pripremnu nastavu ÖSD za nivo A2:


Izgradnja otpornosti na dezinformacije - bitka za celu Evropu - European Western Balkans\nIzgradnja otpornosti na dezinformacije – bitka za celu Evropu\nAutor EWB 28. 09. 2021. 28. 09. 2021.\nĐuzep Borelj, Dejvid Gir i Stevo Pendarovski; Foto: YouTube Screenshot\nSKOPLJE – Kampanje dezinformacija na Zapadnom Balkanu prvenstveno šire antizapadne narative i EU je odlučna u tome da im se suprotstavi, ali joj je potrebna pomoć regiona, naglasili su učesnici današnje konferencije o medijskoj pismenosti EU-Zapadni Balkan u Skoplju. S druge strane, „Izgradnja otpornosti na dezinformacije“, što je naziv same konferencije, problem je sa kojim se suočava čitava Evropa.\nOvo je druga konferencija ovog obima koju podržava Evropska unija. Konferencija u Skoplju nadovezuje se na rezultate prve konferencije o medijskoj pismenosti EU-zapadnog Balkana, organizovane 2020. godine u Sarajevu i Banjoj Luci. Rezultat će biti preporuke čiji je cilj podsticanje efikasnih akcija protiv dezinformacija i daljeg razvoja medijske pismenosti.\nDogađaj je registrovan i na platformi Konferencije o budućnosti Evrope.\nPredsednik Severne Makedonije Stevo Pendarovski otvorio je konferenciju ističući da dosadašnje iskustvo pokazuje da dezinformacije na internetu obično nisu spontane.\n„Namera je da se sistemski manipuliše javnošću i služi interesima određenih političkih i poslovnih centara moći“, rekao je Pendarovski.\nOn je upozorio da kampanje dezinformacija polariziraju društva i narušavaju poverenje u javne institucije, te da mogu da destabilizuju državu u celini. Među rešenjima su edukacija o medijskoj pismenosti, bolji uslovi za profesionalne novinare i bolja primena važećih propisa i njeno poboljšanje u skladu sa evropskim standardima.\nVisoki predstavnik Unije za spoljne poslove i bezbednosnu politiku Đuzep Borelj naglasio je u svojem obraćanju da je ova konferencija jedan od glavnih rezultata godišnjeg rada EU sa civilnim društvom u borbi protiv dezinformacija na Zapadnom Balkanu.\n„Novinari koji proveravaju činjenice, nezavisni mediji i građani Zapadnog Balkana neumorno rade na postizanju ovog cilja“, rekao je Borelj.\nOn je istakao da EU finansira studije, obrazovanje i aktivnosti poput radionica, kako bi doprinela ovom cilju u regionu.\n„Ali to ne možemo da postignemo sami. Suočavanje sa dezinformacijama zahteva pristup cele vlade koji olakšava uključuje učešće celog društva. Nema sumnje na strani EU: Zapadni Balkan je srce Evrope i mi delimo odgovornost izgradnje mirnije, prosperitetnije i ujedinjene Evrope. Takođe delimo odgovornost komuniciranja o tome”, rekao je Borrelj.\nAmbasador EU u Severnoj Makedoniji Dejvid Gir rekao je da je nedavna studija koju je pripremio Institut za otvoreno društvo u Sofiji pokazala da je otpornost na lažne vesti u Severnoj Makedoniji slaba.\n„Narativi koji šire dezinformacijame dolaze u različitim oblicima. Na primer, tokom pandemije sve vreme smo videli da je EU ostavila region na cedilu. U stvarnosti je pružila pomoć bez presedana u obliku 3,3 milijarde evra zdravstvene i društveno-ekonomske podrške i Ekonomskog i investicionog plana “, rekao je Gir.\nOn je ponovio poruku da je EU odlučna u borbi protiv dezinformacija, ali da joj je potrebna saradnja iz regiona.\nTokom prve panel diskusije, Rosana Aleksoska iz Udruženja građana „MOST“ predstavila je preliminarne nalaze studije o dominantnim dezinformacionim narativima u Severnoj Makedoniji 2020.\n„Polarizacijski i narativi koji izazivaju podele korišćeni su za zloupotrebu duboko ukorenjenih osećanja i uverenja kako bi se diskreditovali različiti akteri, uključujući zapadne institucije“, rekla je Aleksoska.\nNarativi su bili usredsređeni na COVID-19, šireći teorije zavere o poreklu virusa, ali i priče poriv EU, NATO-a i Prespanskog sporazuma.\n„Zajednička karakteristika svih ovih narativa je antizapadno raspoloženje i podrivanje nekih strateških ciljeva zemalja“, rekla je Aleksoska.\nIstraživanje je pokazalo da su lokalni portali, etablirani, kao i anonimni, širili svoj sadržaj kroz desetine Facebook grupa sa više od milion pratilaca. Vesti o pomoći iz Kine tokom pandemije bile su posebno pojačane.\nMarjan Zabrčanec, nacionalni koordinator za strateške komunikacije i implementaciju komunikacione strategije Vlade Severne Makedonije, rekao je da ne misli da bi vladini napori trebalo da budu usmereni na uklanjanje izvora, jer oni za njih nisu odgovorni.\n„Naši napori treba da budu usredsređeni na analizu, duboko razumevanje problema i pružanje kontra-narativa“, rekao je Zabrčanec.\nOn je naglasio važnost aktivnog upravljanja, koje je spremno da, pored aktivne transparentnosti, uvede i medijsku pismenost.\n„To znači brzo reagovanje na potrebe medija, kada zahtevaju proveru činjenica“, rekao je on.\nZabrčanec je rekao da je vlada svesna da postoje neki izazovi, da nisu sve institucije jednako transparentne i brze, ali da je važno da postoji centralno rukovodstvo u vezi sa upitima medija i građana.\nKlodiana Kapo, direktorka Službe za proveru činjenica „Faktoje“ iz Albanije i Evita Purina, urednica „Re: Check“, Laboratorije za proveru činjenica i društvenih medija Re: Baltica iz Letonije, podelile su svoja iskustva u suočavanju sa dezinformacijama, ističući da je situacija slična u različitim zemljama, bile one na Balkanu ili ne.\nDeirdre Kevin, ekspertkinja za Horizontalni instrument II Savet Evropa-Evropska unija: Sloboda izražavanja i sloboda medija u Severnoj Makedoniji, podsetila je da Severna Makedonija, kao zemlja kandidat za članstvo u EU, mora da obezbedi stabilnost institucija koje garantuju demokratiju, koja postaje sve više i više povezan sa otpornošću na dezinformacije.\nKevin je ocenila da se svi u Evropi bore sa ovim problemima i da se situacija pogoršala sa pandemijom COVID-19.\n„Zapadni Balkan nije izuzetak što se tiče dezinformacija, ali sve dok ljudi pokušavaju rešiti problem, imamo priliku da dobijemo ovu bitku“, zaključila je moderatorka panela Jasna Jelišić.\nDejvid GirĐuzep BoreljKonferencija o budućnosti EvropeKonferencija o medijskoj pismenosti EU-Zapadni BalkanStevo Pendarovski\nKoja je uloga civilnog društva na Zapadnom Balkanu?


Baš tako nekako kako sam se pripremala za promociju knjige „Jugoslavija i svijet 1968“ Hrvoja Klasića, a student sam bila 1968. u zgradi Akademije za pozorište, film, radio i televiziju iznad Kolarca…\nPodrži život i Nacionalna avangarda\nDa je Sergej Trifunović nekim čudom Lazar Ristovski,\nU uvodu u ovogodišnji Bitef, pedeset i drugi, Ivan Medenica, umetnički direktor, otvara razgovor „o svim mogućim asocijacijama“ i tumačenjima, teze ili slogana „Svet bez ljudi“, te bih priložila tezu, slogan „ljudi bez sveta“.\nVesna Krmpotić: Sto devet, puta sto devet\nNije zabluda što mi se činilo da će ona uvek biti ovde, tu, i da će biti vremena, da ga ima, da još jednom progovorimo, da se ugledamo.\nHalo, predsedniče – doziva Marko Đurić predsednika sa lica mesta, „Srpske liste“. Glas, halo mobilni, smiruje, i obećava, i dečja obdaništa obećava, u srpskim opštinama, sve redom opštine ređa da bi bilo jasno da sve zna i sve vidi, da sve prati u stopu.\nJoš jednom sa osećajem\n„Autentična tumačenja, 1968“ dramaturškim principom prepričavanja dovodi u pitanje faktografiju i uopšte mogućnost rekonstrukcije.\nMostovi i ambisi\nNa poziv Jasenka Selimovića, švedskog zastupnika u grupi liberala u Evropskom parlamentu, člana grupe za unutrašnje tržište Evropske unije, odbora za zapošljavanje i socijalna pitanja, odbora za odnose sa BiH, te Kosovom i osnivačem grupe prijatelja BiH u Evropskom parlamentu, bila sam u Briselu čitav jedan kišni dan, kao ovaj kada pišem.


Predavanje na temu "VAKCINACIJA" u Regionalnom centru\nPočetak/Društvo/Predavanje na temu „VAKCINACIJA“ u Regionalnom centru\nPredavanje na temu „VAKCINACIJA“ u Regionalnom centru\nNiške Vesti 20. aprila 2019.\nCentar za promociju nauke Beograd, u utorak 23.04.2019. u 18.00 časova u Naučnom klubu Regionalnog centra, organizuje Naučni kafe sa uvek aktuelnom i važnom temom – VAKCINACIJA. Prenos tribine možete pratiti i preko „lajv strima“, navode iz Regionalnog centra.\n„Postoji mnogo zabluda i teorija zavere, a kampanja protiv vakcinacije postala je vrlo intenzivna u čitavom svetu. Ovakvo stanje već je dovelo do ponovnog izbijanja iskorenjenih bolesti, a posebno su ugrožene grupe sa oslabljenim imunskim sistemom koje ne mogu primiti vakcine“, navode organizatori.\nZašto vakcine nemaju alternativu? U razgovoru učestvuju: dr Kaja Damnjanović sa Filozofskog fakulteta Univerziteta u Beogradu, dr Djordje Miljković sa Instituta za biološka istraživanja „Siniša Stanković“ Univerziteta u Beogradu i dr Srdjan Janković sa Univerzitetske dečije klinike Tiršova. Program moderira dr Tanja Adnadjević iz Centra za promociju nauke.\ncentar za promociju nauke beograd predavanje regionalni centar niš vakcinacija


Američka oholost i Putinove pretnje\nРубрика: Актуелно, Свет Аутор: Преузето 872 пута прочитано Датум: 6.03.2007 Одштампај\nTokom prvog hladnog rata, mir je čuvala doktrina „zagarantovanog uzajamnog uništenja”, što je, zapravo, značilo da svaka strana ima snage i uslove neophodne da se sačuva sposobnost razornog uzvratnog udara, čime se ona suprotna strana odvraća od prvog nuklearnog udara.\nSporazum o antibalističkim raketama ABM iz 1972. godine i sporazumi START-1 iz 1992. godine i START-2 iz 1993. godine koji ograničavaju strateške nuklearne snage predstavljali su podršku ovoj doktrini i osnovu za okončanje trke u nuklearnom naoružanju i jačanje strateške stabilnosti.\nNo, u decembru 2001. godine administracija predsednika Džordža Buša unilateralno je proglasila da je doktrina „zagarantovanog uzajamnog uništenja” zastarela i odlučila je da se SAD jednostrano povuku iz sporazuma o antibalističkim raketama ABM.\nVašington je tada promovisao i novu nuklearnu doktrinu „unilateralnog zagarantovanog uništenja” pri čemu je prva meta Rusija, a druga Kina. SAD su dakle odustale od nuklearnog udara odmazde ističući pravo na prvi ofanzivni nuklearni napad pri čemu je došlo i do zastoja u formalnom procesu smanjivanja američkog strateškog naoružanja i američkog odbijanja da se poboljša Konvencija o biološkom oružju. SAD su nastavile sa proizvodnjom novih nuklearnih oružja, sa podzemnim nuklearnim probama istovremeno šireći i listu zemalja potencijalnih meta.\nRusija je nekoliko puta sa najvišeg državnog vrha upozoravala SAD da taj proces američkog kršenja ili odustajanja od potpisanih sporazuma u oblasti razoružanja neće moći još dugo da ostane bez ruskog odgovora. Prvo je predsednik Putin najavio ruski moratorij na sporazum o konvencionalnim snagama u Evropi CFE iz jula 1992. godine da bi sada sa probama novih interkontinentalnih raketa tipa „topolj-M” sa višestruko nezavisno usmerenim bojevim glavama Rusija odgovorila na američko odustajanje od sporazuma o ABM, ali praktično i ugasila sporazum START-2 koji je ruska Duma ratifikovala u aprilu 2000. godine čime je bio otvoren i put ka sporazumu START-3. Krajnji cilj je bio da se broj strateških nuklearnih bojevih glava na obe strane svede na po 1.500 umesto sadašnjih 3.000 do 3.500, koliko je dozvoljeno po sporazumu START-2.\nSporazumi START-1 i START-2 smanjili su količinu strateškog nuklearnog oružja, ali ga, naravno, nisu i eliminisali. Dok je sporazum o raketama srednjeg dometa od 500 do 5.500 km, dakle sporazum INF iz decembra 1987. godine pokrivao samo jednu veliku sovjetsku raketu SS-20, američki „peršing-2” i samo jednu američku krstareću raketu, sporazumi START-1 i START-2 obuhvatali su čak sedam sovjetskih interkontinentalnih balističkih raketa, šest interkontinentalnih projektila koji se lansiraju sa podmornica i tri rakete koje se lansiraju sa bombardera.\nDok je ugovor INF postavio samo jedno kvantitativno ograničenje: nula, odnosno limit koji je najlakše verifikovati, kod sporazuma START-1 i START-2 problemi verifikacije bili su mnogo teži. Nove pokretne rakete teže je pratiti nego rakete u fiksiranim silosima. Čak i ti silosi predstavljaju danas veći problem nego pre, jer se rakete sada skladište u prenosnim kanistrima pa se silosi mogu brzo ponovo napuniti, što opet znači da staro pravilo da jedan silos odgovara jednoj raketi više ne važi.\nRusija odbacuje američke kritike\nRusija je odbacila tvrdnje predsednika Buša da je njen proces demokratskih reformi stao.\nGospodin Buš je izneo takvo mišljenje prilikom govora u češkoj prestonici, Pragu.\nRekao je da su ruske reforme u jednom trenutku obećavale i da njihovo suzbijanje ima zabrinjavajuće implikacije za demokratiju.\nRuski portparol, Dimitri Peskov, naglasio je da je Rusija demokratska zemlja i da deli, kako je rekao, zajedničke svetske i evropske vrednosti.\nAmerički predsednik je stigao u Nemačku gde će zajedno s predsednikom Putinom učestvovati u radu samita G 8, koji počinje u petak.\nInače, tokom posete Českoj republici, Džordž Buš takodje je rekao da Rusija ne treba da se plaši američkih planova o postavljanju antiraketnog štita u istočnoj Evropi.\nTokom konferencije za novinare u Pragu, Buš je rekao da je Hladni rat završen, i poručio češkom predsedniku Vaclavu Klausu da njegova zemlja “više ne mora da bira između Amerike i Rusije” – koja je, kako je rekao, “prijatelj SAD”.\nBuš u Evropi boravi neposredno nakon kontroverzne izjave ruskog predsednika Putina, koji je zapretio da će ruske rakete ponovo okrenuti ka Evropi ukoliko SAD nastave sa sprovođenjem svog plana o postavljanju antiraketnog štita u Češkoj i Poljskoj.\nAmerički predsednik je pozvao ruske generale da doputuju u SAD i pogledaju američke nacrte za izradu tog, kako je rekao, “isključivo odbrambenog sistema”.\nNove metode testova simulacije omogućavaju da se instaliraju projektili sa više bojevih glava nego što su nosili za vreme probnog leta, što verifikaciji i prebrojavanju stvara dodatne teškoće. Da bi se sporazumi START-1 i START-2 proverili samo na sovjetskoj, odnosno sada na ruskoj strani, Amerikancima bi bilo potrebno nekoliko hiljada inspektora koji bi stalno obilazili oko 1.800 ruskih objekata. Metoda povremenog otvaranja silosa na jednoj i na drugoj strani da bi sateliti iz svemira izbrojali rakete nije se pokazala kao adekvatna brzim promenama tehnologije.\nI kao kruna svih nesporazuma u vezi sa strateškim sporazumima o nuklearno-raketnom razoružanju SAD i Rusije došla je američka odluka da se delovi raketnog sistema „Rata zvezda” postave u Poljskoj i Češkoj, iako recipročna ranjivost teritorija SAD i Rusije koju garantuje ugovor o ABM iz 1972. isključuje evropski kontinent iz sfere nuklearnog odvraćanja i omogućava Evropi da nastavi kontrolu naoružanja.\nTaj američki unilateralni potez pružio je Moskvi priliku da se prikaže kao branilac stabilnog strateškog odvraćanja, a Amerika je optužena da potkopava mir u Evropi. U suštini jedna unutarpolitička odluka Vašingtona, jer pitanje „Rata zvezda” jeste i pitanje na kojem se razlikuju vojni programi republikanaca i demokrata i to će sigurno biti i jedno od vrlo važnih pitanja predsedničke kampanje na predstojećim izborima u SAD. Amerika postaje sve više zaokupljena svojom bezbednošću, dok Evropljani ostaju ranjivi i u odnosu na Ruse i u odnosu na neke druge opasnosti sa daljih prostora. Evropski strahovi sve su veći, jer Rusija sve evropske ciljeve može da pokrije i sistemima dugog dometa, tako da joj nije potrebna izgradnja novih projektila za novi američki ABM u Poljskoj i Češkoj.\nAko je Vašington odlučio da dugogodišnju politiku nuklearnog odvraćanja konačno zameni raketnom odbranom iz sistema SDI, ili „Rata zvezda”, ova strategijska revolucija ne može da se uspešno i bezopasno izvrši samo za Amerikance. Ona mora da ima sveobuhvatnu osnovu i karakter, kako za SAD, tako i za Evropu uključujući naravno i Rusiju.\nBez toga, mi sigurno ulazimo u drugi „hladni rat”.\nAko je jedan događaj doprineo atmosferi i ciljevima prvog „hladnog rata” u Evropi, bila je to nesumnjivo Staljinova blokada zapadnih sektora Berlina 1948. godine i zapadni vazdušni most koji je to pobedio. A upravo ta sovjetska opasnost predstavljala je više od 40 godina i dobrodošlo obrazloženje za postojanje NATO-a. Onda je došao pad Berlinskog zida, raspad Varšavskog ugovora i SSSR-a i crvena zastava na Kremlju spuštena je 25. decembra 1991. godine, pet dana pre proslave 96. godišnjice Sovjetskog Saveza.\nMirovne dividende Mihaila Gorbačova nasledio je i nastavio Boris Jeljcin. Prvi predsednik Rusije voleo je da se grli i ljubi, da od svega pravi pozorište, njegov naslednik Vladimir Putin daleko je uzdržaniji: snažno rukovanje, ograničeni kontakti sa novinarima i nezvanične radne večere. No, sada, pred sastanak lidera G-8 Vladimir Putin je krenuo u pravu medijsku ofanzivu dajući intervjue najvećim medijskim kućama na Zapadu objašnjavajući ne samo problem Kosmeta već i rusko protivljenje američkom planu postavljanja dela antiraketnog štita u Evropi. Nekoliko meseci ranije niko nije mogao ni da pretpostavi da će sastanak G-8 proteći u razmimoilaženjima oko ta dva pitanja.\nMiroslav Lazanski za Politiku\n« « Претходне вести: Podeljeni komentari o pokušaju ujedinjenja Srba\nНаредне вести: Srbija centralna tačka na putu šverca droge » »\nСтејт департмент: Русија треба да се „чисти са Блиског истока“ 4. јун 2020\nДиректна авио-линија између Србије и Ирана? 4. јун 2020\nЛајчак известио европарламентарце о дијалогу Београда и Приштине 4. јун 2020


Partizan pobedio Panatinaikos pred više od 20.000 ljudi – Nadlanu.com\nPartizan pobedio Panatinaikos pred više od 20.000 ljudi\nBEOGRAD, 5. marta 2009. (Beta-Fonet ) – Košarkaši Partizana pobedili su Panatinaikos sa 63:56 (12:13, 14:16, 15:11, 22:16), u utakmici petog kola Grupe G Evrolige, koja se igrala u Beogradskoj areni pred rekordnih 22.567 gledalaca.\nPartizan su do pobede predvodili Uroš Tripković i Stefan Lazme sa po 12 poena, dok je Novica Veličković postigao 10, a Jan Veseli poen manje.\nVečerašnja utakmica bila je bez većeg takmičarskog značaja jer su obe ekipe već obezbedile plasman u četvrtfinale najelitnijeg evropskog takmičenja.\nNa večerašnjoj utakmici oboren je rekord Evrolige po broju gledalaca u tom takmičenju.\nČini se da se košarkaši Partizana na početku meča nisu najbolje snašli u karnevalskoj atmosferi u Areni, za pet minuta postigli su samo jedan poen. Panatinaikos je u sedmom minutu poveo sa četiri razlike (10:6). Nakon toga, “crno-beli” su uspeli da se vrate u igru i trojkama Milenka Tepića i Veličkovića izjednače na 12:12.\nPartizan je prvi put poveo na početku druge četvrtine, poenima sa linije za slobodna bacanja Tripkovića (14:13), a nakon toga gosti su serijom od 14:3, uglavnom preko Dijamantidisa i posle trojke Kostasa Carcarisa poveli sa 27:17.\nPosle mnogobrojnih grešaka sa obe strane “crno-beli” su i pored lošijeg šuta spolja, uspeli da do kraja prvog poluvremena smanje prednost grčke ekipe na tri poena (26:29).\nPočetkom treće deonice ekipe su se smenjivale u vođstvu, a u drugom minutu Šarunas Jasikevičijus zaradio je četvrtu ličnu grešku, a nakon toga klupa Panatinaikosa dobila je i tehničku, što su domaći iskoristili i poveli sa 30:29.\nPosle izjednačene i tvrde igre Panatinaikos je prvi došao do nešto veće prednosti (od pet poena) i u sedmom minutu poveo sa 40:35.\nMeđutim, košarkaši srpskog šampiona su nakon toga serijom od 6:0 (četiri poena Žarka Rakočevića i dva Lazmea) došli do vođstva od 41:40.\nPartizan je nastavio uspešnu seriju početkom četvrte četvrtine i poveo sa 45:40, a zatim i sa 50:42, a posle trojke Tripkovića, “zakucavanja” Veselija i dva poena Rašića, serijom od 7:0 poveo sa maksimalnih 13 poena prednosti (57:44). Košarkaš Partizana Milenko Tepić je u 34. minutu utakmice napustio teren zbog povrede noge.\nPanatinaikos je zatim uspeo da smanji prednost “crno-belih” na pet poena (55:60), uglavnom preko Dijamantidisa, koji je u tim trenucima postigao šest poena.\nUtakmica je nakon toga ušla u “penal završnicu” ali je Partizan ipak uspeo da sačuva pobedu.\nTrener košarkaša Partizana Duško Vujošević ocenio je večeras da je njegova ekipa na utakmici protiv Panatinaikosa prevažišla određeni strah iz prvog poluvremena i u nastavku zasluženo stigla do pobede, koja predstavlja ne samo trijumf “crno-belih” već i košarke za Beograd i Srbiju.\n“Jako kvalitetna utakmica, pre svega u odbrani. U prve dve četvrtine smo imali određeni strah verovatno kao posledicu obaveze prema navijačima koji su ispunili Arenu. U nastavku utakmice smo to prevazišli i pokazali da možemo da odigramo čvrsto i atraktivno“, rekao je Vujošević na konferenciji za novinare posle utakmice.\n“Atmosfera je bila predivna a Beograd je pokazao da je košarkaška prestonica Evrope“, dodao je on.\nVujošević se posebno osvrnuo i na pisanje španskih medija koji su posle poraza Unikahe iz Malage u Beogradu spekulisali da će Panatinaikos, ako to bude potrebno, pustiti Partizan da pobedi na večerašnjem meču.\n“Obe ekipe su večeras igrale sa mnogo energije i želele su pobedu. Međutim, bez obzira šta mi uradimo, postoje ljudi kojima naši rezultati smetaju. Ipak, mogu da im obećam da će im u budućnosti smetati još više“, rekao je on.\nVeć sada je poznato da će protivnik Partizana u četvrtfinalu Evrolige biti aktuelni prvak Evrope CSKA iz Moskve, kojem je Vujošević prepustio ulogu favorita.\n“Nismo favoriti protiv CSKA. Ovi momci su dosadašnjem ponašanjem i igrom i rezultatima skinuli sa sebe sve obaveze. Još ne znamo u kojoj hali ćemo igrati protiv njih, tek treba da sednemo i dobro razmislimo“, rekao je on.\nVujošević je dodao da povreda Milenka Tepića ne bi trebalo da bude ozbiljnije prirode.\n“Ne bi trebalo da je u pitanju ozbiljnija povreda. Prema prvim procenam naših lekara radi se o grču mišića, ali ostalo je da sutra obavi još neke preglede“, rekao je on.\nTrener Panatinaikosa Željko Obradović ocenio je da je njegova ekipa večeras izgubila pre svega zbog veoma loše igre u napadu.\n“Počeli smo zaista dobro, ali kasnije nismo uspeli da iskoristimo skoro nijedan kontranapad. Imali smo dosta otvorenih šuteva koje nismo uspeli da iskoristimo, a i kriterijum suđenja u trećoj četvrtini apsolutno je bio neprimeren za Evroligu“, rekao je.\nObradović je čestitao Partizanu na pobedi i plasmanu u četvrtfinale, kao i sjajnoj atmosferi koju su njegovi navijači napravili u Areni.\n“Drago mi je zbog ovog spektakla, što su navijači napunili Arenu. Čestitam Partizanu na pobedi i na velikom uspehu koji su napravili plasmanom u četvrtfinale. Nama ostaje da pobedom u poslednjem kolu nad Malagom potvrdimo prvo mesto“, rekao je on.\nNa večerašnjoj utakmici u Areni oboren je rekord Evrolige po broju gledalaca – utakmicu je pratilo 22.567 ljudi.\nU poslednjem kolu Top 16 faze Evrolige košarkaši Partizana gostuju u Rimu ekipi Lotomatike, dok Panatinaikos dočekuje Unikahu.\nPanatanaikos: Kecman, Spanulis 9, Perperoglu, Batist, Focis 10 (8 sk), Hadživretas, Nikolas, Carcaris 3, Dijanatidis 21 (5 sk, 4 ukr, 3 izg), Peković 10 (5 sk), Šakota, Jasikevičijus 3


Kaha Laboral - Blic Sport\nMilisavljević na probi u Laboralu\nKošarkaš subotičkog Spartaka Miloš Milisavljević mogao bi karijeru da nastavi u Laboralu, saopštio je njegov menadžer Miodrag Ražnatović.\nObradović sklapa tim, Bjelica blizu Fenera\nSrpski reprezentativac Nemanja Bjelica blizu je dogovora Fenerbahčeom, koji će sa klupe od naredne sezone predvoditi Željko Obradović.\nObradović želi Bjelicu u Fenerbahčeu\nSrpski reprezentativac Nemanja Bjelica postao je glavna meta ekipe iz Istanbula nakon dolaska Željka Obradovića na mesto šefa stručnog štaba.\nBjelica dobio trenera, Serđo Skariolo predvodi Kahu Laboral\nBivši trener Milana Serđo Skariolo preuzeo je špansku Kahu Laboral s kojom je potpisao ugovor na dve godine.\nFarmar i Savanović održavaju Efes u igri, težak poraz CSKA u Vitoriji\nKošarkaši Efesa i Kahe Laboral produžili su četvrtfinalnu seriju Evrolige protiv Olimpijakosa i CSKA, pošto su na svom terenu ostvarili pobede i smanjili na 2:1.\nSrpska kolonija ubacila Kahi 57 poena, CSKA, Olimpijakos i Real blizu Fajnal-fora!\nKošarkaši CSKA su u Moskvi deklasirali Kahu Laboral sa 90:68 (20:26, 24:11, 25:13, 21:18) i sada vode sa 2:0 u pobedama u četvrtfinalu Evrolige. Za plasman na završni turnir neophodan im je još jedan trijumf, a serija se seli u Vitoriju. Isti uspeh imao je i Real pošto je savladao Makabi sa 75:63, kao i Olimpijakos koji je po drugi put bio bolji od Efesa (71:53), pa i španski i grčki tim imaju prednost od 2:0.\nSrpska kolonija iz CSKA jača od Kahe, Printezis srušio Efes, Real prejak za Makabi\nKošarkaši CSKA iz Moskve poveli su sa 1:0 u četvrtfinalnoj seriji Evrolige protiv Kahe Laboral, pošto su u prvoj utakmici na svom terenu slavili sa 89:78 (26:19, 24:16, 23:23, 16:20). Olimpijakos je savladao Efes sa 67:62 (17:15, 16:17, 17:14, 17:16), dok je Real bio vrlo ubedljiv protiv Makabija slaveći sa 79:53 (14:23, 24:4,21:16, 20:10).\nKrstić: Ciljali smo prednost domaćeg terena, spremno dočekujemo Kahu Laboral\nKaha i Olimpijakos ostali u trci za četvrtfinale, pobede Barse i Albe\nKošarkaši Kahe Laboral pobedili su na gostovanju Himki sa 86:82 u utakmici 13. kola Grupe F Evrolige, dok je Alba u Grupi E porazila Žalgiris sa 77:55. Barselona je, suprotno očekivanjima, pobedila Montepaski u Sijeni sa 77:69, a Olimpijakos ekipu Fenerbahčea u Istanbulu sa 78:73.\nTreći uzastopni trijumf Tea i Krstića, Bjeličina Kaha demolirala Bešiktaš!\nKošarkaši CSKA iz Moskve pobedili su sa 90:83 Bamberg u trećem kolu Top 16 faze Evrolige i imaju maksimalan učinak. To se ne može reći za Fenerbahče koji je pretrpeo i treći uzastopni poraz pošto ga je savladao Makabi sa 91:73. Panatinaikos je bio bolji od Unikahe (78:73), dok se Kaha Laboral pobrinula za totalni krah turskih ekipa i deklasirala Bešiktaš sa 77:51.\nKaha overila top 16, Olimpijakos u trileru bolji od Armanija\nKošarkaši Kaha Laborala overili su prolazak u top 16 Evrolige ubedljivom pobedom nad Cedevitom u poslednjem kolu prve runde - 97:70.\nNišta od Pešića, Žan Tabak na klupi Kahe\nNovi trener košarkaša Kahe Laboral je Žan Tabak koji će na tom mestu naslediti Duška Ivanovića.\nDuško Ivanović dobio otkaz, Kaha želi Pešića na klupi\nSada već bivši trener Kahe Laboral Duško Ivanović smenjen je zbog serije loših rezultata, a na njegovo mesto mogao bi da dođe Svetislav Pešić.\nEvroliga: Gosti se častili, Žalgiris i Sijena držali čas košarke\nKošarkaši Cedevite došli su do prve pobede u Evroligi, pošto su na svom parketu savladali Kahu Laboral sa 76:69 (24:24, 15:10, 19:12, 18:23). Oni su jedini u petak uspeli da slave kao domaćini, pošto su u gostima pobede odneli Real, Himki, Sijena, Žalgiris i Bamberg.\nPogledajte kako su evroligaške sudije pustile Bjelicu da igra sa pet faulova /video/\nNesvakidašnji propust napravile su sudije na meču između Kahe Laboral i Anadolu Efesa u 4. kolu Evrolige, pošto su dozvolile Nemanji Bjelici, igraču ekipe iz Vitorije, da ostane na parketu i nakon što je dobio petu ličnu grešku.\nEfesovo čudo u Vitoriji, Kaha ubacila samo 16 poena za poluvreme!\nKošarkaši Žalgirisa pobedili su na svom terenu ekipu Armanija sa 92:87 (20:27, 27:24, 25:14, 20:22) u prvoj utakmici četvrtog kola C grupe Evrolige. Čudesan meč odigran je u Vitoriji, gde je Kaha Laboral ubacila svega 16 poena za celo drugo poluvreme, pa je poražena od Efesa sa 76:64.\nVeličković odveo Real na finalni okršaj sa Barsom\nKošarkaši madridskog Reala pridružili su se Barseloni u finalu španskog košarkaškog prvenstva savladavši u petom, odlučujućem meču polufinalne serije ekipu Kahe Laboral sa 76:69.\nSjajni Veličković srušio Kahu i izborio majstoricu za Real\nSrpski reprezentativac Novica Veličković sa 22 poena i 5 skokova bio je najzalsužniji za pobedu Reala u Vitoriji protiv Kahe Laboral 76:66 kojom su Madriđani stekli pravo da majstoricu igraju kod kuće.


Vlada Srbije: Glas za Srpsku listu je glas protiv raskidanja veza sa Srbijom\nSrpska lista jedina uživa podršku Republike Srbije i njenih institucija: Marko Đurić\nKancelarija za Kosovo u Vladi Srbije pozvala je Srbe na Kosovu da na predstojećim lokalnim izborima 22. oktobra podrže kandidate Srpske liste, jer će na taj način „glasati protiv raskidanja veza Srba u pokrajini sa državom Srbijom“.\nU saopštenju direktora kancelarije, Marka Đurića, piše da „Srpska lista jedina uživa podršku Republike Srbije i njenih institucija“, a onima koji će nastupiti protiv Srpske liste poručuje „neka se ne nadaju da će moći da posle izbora budu u koaliciji sa Srpskom listom, jer ovde se ne radi samo o sukobu programa, ovde je reč o sukobu vrednosti i odnosa prema politici, životu, Kosovu i Metohiji i Srbiji“.\nNa lokalne izbore, inače, izlazi 17 srpskih stranka, među kojima su i Samostalna liberalna stranka Slobodana Petrovića, Građanska inicijativa SDP Oliver Ivanović, Partija kosovskih Srba Aleksandra Jablanovića i dr.\nTokom prevremenih parlamentarnih izbora u junu ove godine Izborna posmatračka misija EU je utvrdila brojna zastrašivanja unutar srpske zajednice, kao i pritisak na pojedinačne kandidate da se povuku te nasilje nad onima koji osporavaju dominantnost Srpske liste.\nNasilje nad demokratijom koje može da eskalira: Oliver Ivanović\nUpravo zbog takve situacije, Samostalna liberalna stranka Slobodana Petrovića, na ovim izborima nema kandidata za gradonačelnika Gračanice jer je, kako je Petrović za Radio Slobodna Evropa izjavio, nemoguće stati u zaštitu jednog takvog čoveka.\nS druge strane, četvoro se povuklo sa liste kandidata za odbornike iz Građanske inicijative SDP-a Olivera Ivanovića. Među njima i Zoran Spasojević iz Severne Mitrovice, koji je saopštenjem pozvao građane da glas daju Srpskoj listi.\nOliver Ivanović je u izjavi za RSE rekao da „to nisu izbori, to nije demokratija, to je nasilje nad demokratijom“, te da ovakva situacija može da eskalira i da bude još gora.


Aktivnosti u vreme pandemije - februar - Go Savez Srbije Aktivnosti u vreme pandemije - februar - Go Savez Srbije\nKao što smo pominjali prošlog puta – februarski izazov za igranje na zapadnim serverima je prošao i sad čekamo rezultate. Barem četvoro igrača iz Srbije je učestvovalo, a kako se rangiraju – videćemo posle rezultata. Čini se da većina nije uspela da odigra propisanih 100 partija tokom februara.\nOd zvaničnih turnira – najvažnije je reprezentativno timsko evropsko takmičenje. Posle solidnih januarskih mečeva i 2-2 protiv Rumunije, u petom kolu je bilo lošije protiv Poljske – jedna pobeda. U tesnoj, borbenoj i donekle neizvesnoj partiji – Miloš je trijumfovao. Čini se da se Miloš Bojanić vraća u formu – dve uzastopne pobede u zadnja dva meča.\nA završeno je i juniorsko prvenstvo Evrope. Ekipa Rusije već dugi niz godina je u vrhu juniorskog goa, pa ne treba da čudi ni ovogodišnje prvo mesto. Ono što je donekle iznenađenje – jeste drugo mesto Velike Britanije, nadamo se da je to najava povratka jakih igrača sa ostrva – dugo ih nije bilo. Treće mesto zauzele su komšije Rumuni, a četvrto Francuzi. Reprezentacija Srbije je igrala u nešto izmenjenom sastavu, pa su priliku dobili i nešto manje iskusni igrači. Zadnje mesto na tabeli, govori nam da ima dosta prostora za napredak, ali i da treba dosta da se radi da bi mogli da budemo konkuretni srednje razvijenim go zemljama. Mladim takmičarima više sreće sledeći put uz poruke da ne odustaju.\ni za kraj, ali ništa manje važno, počeo je i drugi ciklus predavanja našeg pilot projkta Go u školama – predavanja za nastavnike. Interesovanje je bilo veće nego prethodni put, a nadamo se da će entuzijazam potrajati i da ćemo imati prilike da planiramo i neka školska takmičenja i druženja u budućnosti. Naslovna slika je iz škole “Veljko Vlahović” iz Novog Sada.\nPred nama je i treći korona turnir, kao i Pariski open – pa ako ste se uželeli igranja ili gledanja – ispratite ove turnire.\nJoš jedna novost, koja nije iz februara je stranica za doniranje. Ukoliko ste u prilici i želite da pomognete rad saveza i naše akcije za širenje Goa – priključite se. Uz pomoć PayPal platforme sada možete direktno donirati i biti uključeni u širenje i razvoj Goa.\n← Upoznavanje sa Go-om za predavače u školama – drugi put\nTurnir SJJOT Mart21 →


RTCG - Radio Televizija Crne Gore - Nacionalni javni servis :: Politika :: "CG sa dosadašnjom praksom ne može da riješi poglavlje 27"\nURA I ZELENI OBIŠLI TARU 28. 08. 2019. 10:14 >> 12:52 3\nURA I ZELENI OBIŠLI TARU\n"CG sa dosadašnjom praksom ne može da riješi poglavlje 27"\nGradilište autoputa u koritu rijeke Tare predstavlja 'tipičnu ekološku Hirošimu gdje imamo potpunu devastaciju ekološkog blaga nadaleko poznatog kao "suza Evrope", kazao je lider GP URA Dritan Abazović u posjeti devastiranog korita rijeke Tare sa delegacijom Zelenih koja na poziv njegove partije boravi u Crnoj Gori.\nPosjeti devastiranom dijelu korita rijeke Tare prisustvovali su i NVO aktivisti koji se bave očuvanjem i zaštitom životne sredine među kojima i Aleksandar Perović, izvršni direktor ekološkog pokreta "Ozon".\n"Treba da se stidi premijer Crne Gore koji se hvali ovakvim projektima i ministar MORT-a kada brani radove koje u potpunosti uništavaju stoljetno prirodno nasljeđe. Ne znam može li se bilo gdje u svijetu naći da se tok rijeke mijenja za ugao od 90 stepeni, a pritom to pravdajući u korist građana", kazao je Abazović.\nOn je izrazio zadovoljstvo zbog toga što se pitanje devastacija Tare podiglo na jedan viši nivo i što su tu predstavnici iz EU parlamenta i prijatelji iz NVO sektora i izrazio nadanje da će se dalji proces nepovratne devastacije korita rijeke Tare zaustaviti.\nPredstavnik delegacije Zelenih u Crnoj Gori Tomas Vajs, je ocijenio da je na snazi velika devastacija korita Tare u zemlji koja je po Ustavu ekološka.\n"Pitam se kako Crna Gora može da riješi poglavlje 27, sa ovakvom devastacijom životne sredine, sa ovakvim gradilištem autoputa, gdje se očigledno ne poštuju pravila o zaštiti životne sredine niti evropski standardi iz ovog poglavlja", poručio je Vajs.\nIzvršni direktor pokreta "Ozon" Aleksandar Perović, je kazao da je "vrlo teško pored svih ljepota prijatelje iz EU upoznavati sa crnim ekološkim tačkama, kao što je rijeka Tara".\n"Devastacija Tare predstavlja poniženje Ustava Crne Gore u kojem piše da je Crna Gora ekološka država. Rijeka Tara je jedan od najprepoznatljivijih resursa Crne Gore i koja je trebala da se koristi u procesu nacionalnog brendiranja Crne Gore kao ekološke držive i održivog ekološkog pravca koji prati i 18 ciljeva održivog razvoja Ujedinjenih nacija", istakao je Perović.\nOn je ocijenio da je u Crnoj Gori na snazi "trend uništavanja prirodnih resursa, okupacija rijeka, otimanja posljednje stvari koja nas objedinjava, a to je ekološka država Crna Gora".\nPerović je poručio svim građanima Crne Gore, a posebno poslanicima u Skupštini "da je najveći patriotski čin braniti resurse Crne Gore".\n"Ako ostanemo bez ovoga što nam je ostalo kao jedina održiva budućnost mi možemo da se igramo demokratije, EU integracija i svih drugih procesa. Crna Gora mora biti primjer dobrog upravljanja koja će partnerima iz EU donositi nove ideje i inovacije u zaštiti životne sredine", poručio je Perović.\nURA: Redefinisati Zakon o energetici


Pretnja bombom poslata posle prizemljivanja aviona\nTanjug 27. maja 2021. 15:57\nŽENEVA – Pretnja bombom koju su beloruske vlasti navele kao razlog prisilnog sletanja aviona Rajanera u Minsk, a koji je prevozio novinara disidenta, koji je zatim uhapšen, usledila je nakon preusmeravanja aviona, tvrdi imejl provajder Proton Teknolodžiz AG.\nBeloruske vlasti su prethodno saopštile da su naredile posadi aviona koji se nalazio u beloruskom vazdušnom prostoru na putu od Grčke do Litvanije da sleti u belorusku prestonicu zbog pretnje bombom od strane islamističke militantne grupe Hamas, navodi Rojters.\nNovinar Roman Protasevič i njegova devojka Sofija Sapega uhapšeni su odmah po sletanju aviona.\nHamas je negirao bilo kakvu vezu sa pretnjom bombom, a evropski lideri optužili su Belorusiju za „državnu pirateriju“.\nU sredu je londonska istraživačka grupa Dosije Center objavila kopiju navodnog Hamasovog mejla sa pretnjom. Poruka je, kako tvrde, poslata 24 minuta nakon što su beloruske vlasti upozorile posadu aviona da postoji opasnost od bombe.\nProton je odbio da komentariše detalje poruke, ali je potvrdio da je poslata nakon preusmeravanja aviona.\n„Nismo videli verodostojne dokaze da su beloruske tvrdnje istinite“, kaže se u izjavi švajcarske kompanije koja ja potvrdila da će podržati evropske vlasti u njihovim istragama po prijemu pravnog zahteva.\nEvropski lideri uvode nove sankcije protiv Belorusije zbog nedeljnog incidenta.


DS i URS zajedno u Vrbasu; Pajtić: Nema cepanja DS-a | Autonomija\nDS i URS zajedno u Vrbasu; Pajtić: Nema cepanja DS-a\n"Logično je da sarađujemo sa URS-om"\nDemokratska stranka (DS) i Ujedinjeni regioni Srbije (URS) nastupiće zajedno na lokalnim izborima u Vrbasu, zakazanim za 13. oktobar, saopštili su danas zamenik predsednika DS-a Bojan Pajtić i lider URS-a Mlađan Dinkić.\nNakon njihovog sastanka u Novom Sadu, Pajtić je novinarima rekao da će nosilac zajedničke liste te dve stranke biti Zoran Puzović iz URS.\n„Naša ambicija je da na tim izborima odnesemo pobedu i logično je da sarađujemo sa URS-om, jer je to stranka koja je proevropske, prodemokratske i proreformske orijentacje“, kazao je Pajtić nakon sastanka sa Dinkićem.\nUpitan da li je saranja sa Dinkićem, koji nije u dobrim odnosima sa liderom DS-a Draganom Đilasom, uvod u cepanje DS-a, Pajtić je odgovorio da to nije tačno.\n„Ni slučajno“, kazao je Pajtić i dodao da je reč o objedinjavanju svih demokratskih snaga koje će, prema njegovim rečima, na lokalnim izborima u Vrbasu pokazati da imaju snagu.\nPredsednik URS Mlađan Dinkić kazao je da je za njegovu stranku važna saradnja sa pokrajinskim odborom DS u Vojvodini i da ta pokrajina ima potencijal da se razvija, a da on želi da pomogne u dovođenju investitora.\nDinkić je rekao i da je jedan od ključnih zakona za decentralizaciju Srbije onaj o direktnom izboru gradonačelnika i predsednika opština, kako bi građani znali koga biraju, a ne da to čine centrale političkih stranaka.\n„Na žalost, kada smo to predložili parlamentu kao predlog koji je podržalo preko pola miliona građana Srbije, tada nije postojala politička volja da se taj zakon usvoji. URS se priprema da taj zakon ponovo stavi u proceduru“, kazao je Dinkić.\nLider URS-a je dodao da je sa Pajtićem razgovarao i o zakonu o finansiranju Vojvodine, te da je URS daleko odmakao u pisanju ovog zakonskog nacrta.\n„Ukoliko moji naslednici u Ministarstvu finansija ne budu imali vremena i volje da ovakav zakon predlože, sami ćemo ga predložiti nakon što ga usaglasimo sa partnerima pokrajinskog odbora DS na teritoriji Vojvodine“, rekao je Dinkić.\nDinkić je ocenio da taj zakon treba da se donese što pre i najavio da URS priprema i nacrte zakona o finansiranju ostalih regiona u Srbiji, kao i nacrt Zakona o naknadama, koji bi omogućio da deo naknada od korišćenja šuma i ostalih prirodnih bogatstava ostaje lokalnim samoupravama.


Naočare koje „ruše“ zidove: Novo oružje američke vojske može da promeni način ratovanja /foto/ - Sputnjik Srbija\n19:30 10.03.2021 (osveženo 20:32 10.03.2021) Preuzmite kraći link\nPosebne naočare montirane na kacigu vojniku omogućuju da vidi kroz zidove ili kroz oklop bojnih vozila, pa mu na taj način pružaju potpunu svest o situaciji u kojoj se nalaze i mogućim pretnjama.\nUz pomoć njih, vojnici koji se obično nalaze na začelju oklopnog vozila imaju potpuni pregled gde su i kuda kreću. Naočare sadrže kombinaciju kamera i senzora, zahvaljujući kojima projektuju sliku onoga što bi trebalo da se nalazi iza nekog zida ili zaklona.\nVojnici koji se nalaze u oklopnom vozilu, na primer, koristeći ovaj sistem neće morati da izlaze napolje kako bi videli šta se dešava, već će na ekranima svojih pametnih naočara moći da vide „prenos“ sa mnoštva kamera postavljenih na vozilo – a upravo bi te kamere mogle da vide i iza uglova.\nKada je oružje u pitanju (npr. puške), mogu da se postave termalne kamere koje vojnicima omogućavaju da vide u mraku, a naočare bi mogle da prikazuju i digitalne „mape“, što je naročito korisno kada se vojnici nalaze na nepoznatoj teritoriji, prenosi „Popjular mehaniks“.\nU Pentagonu smatraju da će ova tehnologija svesti broj nepotrebnih žrtava na minimum, upravo zbog toga što će povećati efikasnost na bojnom polju, a plan je da se uloži 1,1 milijarda dolara u IVAS, kojim će se opremiti prvenstveno pešadija na prvoj liniji fronta.\nfoto, kaciga, kamere, naočare, američko oružje, Američka vojska, američke trupe


Novih koncesija za mini hidroelektrane neće biti, svi ugovori za koje se steknu uslovi će biti raskinuti – Borba\nNovih koncesija za mini hidroelektrane neće biti, svi ugovori za koje se steknu uslovi će biti raskinuti\nMinistarstvo kapitalnih investicija želi još jednom da saopšti da će dosljedno sprovoditi politiku ove Vlade što podrazumjeva da novih koncesija za mHE neće biti, poručuju iz ovog resora.\n“Dosadašnjim pristupom je pokazana velika neozbiljnost prema našim najvrednim resursima zbog čega Vlada kao donosilac odluka neće nastaviti takvu praksu. Situacija u kojoj smo se kao društvo našli nakon kontroverznih dodjela koncesija za gradnju mHE, društvenih i ekoloških posljedica kao rezultat će imati veliki negativni uticaj na cijelo naše društvo. Sagledavajući rezultate razvoja energetskog sektora kroz izgradnju mHE, jasno je da ovaj koncept za cilj nije imao unapređenje kvaliteta života i razvoj lokalnih zajednica, već stvaranje ekstra profita za povlašćene pojedince, potpuno zanemarujući potrebu očuvanja prirode i zdrave životne sredine”, saopštili su iz ovog resora.\nkako ističu, činjenica je da je ova Vlada naslijedila zaključene ugovore kojima je omogućena izgradnja mHE.\n“Konkretne odluke oko projekata koji se već realizuju ne želimo ishitreno donositi bez sagledavanja svih uticaja, kako bi negativne posledice smanjili na najmanju moguću mjeru. Ne želimo da zanemarimo rizik da bi nas raskidi ugovora bez jasne pravne argumentacije uveli u velike finansijske izdatke koji bi došli na naplatu svima nama, zbog čega se zalažemo da prvo dobro sagledamo i izmjerimo sve eventualne posljedice prije nego što donesemo odluke po ovom pitanju”, naglašavaju oni.\nPoslednje što žele da poruče je da ukoliko se stvore uslovi za raskid bilo kojeg ugovora, na osnovu jasnih dokaza, ova Vlada neće oklijevati da ih iskoristi i raskine ugovore.\nda hocete mogli ste naci stotinu neregularnosti u tim ugovorima i ponistiti ih